**КОНСОЛИДИРАН ОТЧЕТ ЗА ВСЕОБХВАТНИЯ ДОХОД 1**

**КОНСОЛИДИРАН ОТЧЕТ ЗА ФИНАНСОВОТО СЪСТОЯНИЕ 2**

**КОНСОЛИДИРАН ОТЧЕТ ЗА ПАРИЧНИТЕ ПОТОЦИ 3**

**КОНСОЛИДИРАН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ 4**

**ПРИЛОЖЕНИЯ КЪМ КОНСОЛИДИРАНИЯ ГОДИШЕН ФИНАНСОВ ОТЧЕТ**

[1. ИНФОРМАЦИЯ ЗА ГРУПАТА 5](#_Toc475810539)

[1.1. Собственост и управление 5](#_Toc475810540)

[1.2. Предмет на дейност 6](#_Toc475810541)

[1.3. Основни показатели на икономическата среда 6](#_Toc475810542)

[2. ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ГРУПАТА 7](#_Toc475810543)

[2.1. База за изготвяне на финансовия отчет 7](#_Toc475810544)

[2.2. Принципи на консолидацията 9](#_Toc475810545)

[2.3. Сравнителни данни 11](#_Toc475810546)

[2.4. Функционална валута и признаване на курсови разлики 11](#_Toc475810547)

[2.5. Приходи 12](#_Toc475810548)

[2.6. Разходи 13](#_Toc475810549)

[2.7. Имоти, машини и оборудване 13](#_Toc475810550)

[2.8. Нематериални активи 14](#_Toc475810551)

[2.9. Инвестиции в съвместни дружества 15](#_Toc475810552)

[2.10. Инвестиции във финансови активи, държани до падеж 16](#_Toc475810553)

[2.11. Инвестиции във финансови активи на разположение за продажба 16](#_Toc475810554)

[2.12. Търговски и други вземания 17](#_Toc475810555)

[2.13. Срочни депозити в банки 17](#_Toc475810556)

[2.14. Парични средства и парични еквиваленти 17](#_Toc475810557)

[2.15. Търговски и други задължения 18](#_Toc475810558)

[2.16. Пенсионни и други задължения към персонала по социалното и трудово законодателство 18](#_Toc475810559)

[2.17. Акционерен капитал и резерви 20](#_Toc475810560)

[2.18. Данъци върху печалбата 20](#_Toc475810561)

[2.19. Финансови инструменти 21](#_Toc475810562)

[2.19.1. Финансови активи 21](#_Toc475810563)

[2.19.2. Финансови пасиви и инструменти на собствен капитал 23](#_Toc475810564)

[2.20. Доходи на акция 23](#_Toc475810565)

[2.21. Сегментно отчитане 23](#_Toc475810566)

[2.22. Оценяване по справедлива стойност 24](#_Toc475810567)

[2.23. Преценки от определящо значение при прилагане счетоводната политика на Групата. Ключови приблизителни оценки и предположения с висока несигурност. 26](#_Toc475810568)

[3. ПРИХОДИ 28](#_Toc475810569)

[4. ДРУГИ ДОХОДИ ОТ ДЕЙНОСТТА 28](#_Toc475810570)

[5. РАЗХОДИ ЗА МАТЕРИАЛИ И КОНСУМАТИВИ 28](#_Toc475810571)

[6. РАЗХОДИ ЗА ВЪНШНИ УСЛУГИ 28](#_Toc475810572)

[7. РАЗХОДИ ЗА ПЕРСОНАЛА 29](#_Toc475810574)

[8. ДРУГИ РАЗХОДИ 29](#_Toc475810575)

[9. ФИНАНСОВИ ПРИХОДИ 29](#_Toc475810576)

[10. ДАНЪЧНО ОБЛАГАНЕ 29](#_Toc475810577)

[11. ДРУГ ВСЕОБХВАТЕН ДОХОД 30](#_Toc475810578)

[12. ИМОТИ, МАШИНИ И ОБОРУДВАНЕ 31](#_Toc475810579)

[13. НЕМАТЕРИАЛНИ АКТИВИ 31](#_Toc475810580)

[14. ИНВЕСТИЦИИ В СЪВМЕСТНИ ДРУЖЕСТВА 32](#_Toc475810581)

[15. ИНВЕСТИЦИИ ВЪВ ФИНАНСОВИ АКТИВИ ДЪРЖАНИ ДО ПАДЕЖ 33](#_Toc475810582)

[16. ИНВЕСТИЦИИ ВЪВ ФИНАНСОВИ АКТИВИ НА РАЗПОЛОЖЕНИЕ ЗА ПРОДАЖБА 34](#_Toc475810583)

[17. ОТСРОЧЕНИ ДАНЪЦИ 36](#_Toc475810584)

[18. ДРУГИ ДЪЛГОСРОЧНИ ВЗЕМАНИЯ 37](#_Toc475810585)

[19. ТЪРГОВСКИ ВЗЕМАНИЯ 38](#_Toc475810586)

[20. ДРУГИ ВЗЕМАНИЯ И ПРЕДПЛАТЕНИ РАЗХОДИ 39](#_Toc475810587)

[21. СРОЧНИ ДЕПОЗИТИ В БАНКИ 39](#_Toc475810588)

[22. ПАРИЧНИ СРЕДСТВА И ПАРИЧНИ ЕКВИВАЛЕНТИ 39](#_Toc475810589)

[23. КАПИТАЛ И РЕЗЕРВИ 40](#_Toc475810590)

[24. ЗАДЪЛЖЕНИЯ КЪМ ПЕРСОНАЛА ПРИ ПЕНСИОНИРАНЕ 42](#_Toc475810591)

[25. ЗАДЪЛЖЕНИЯ КЪМ ДОСТАВЧИЦИ И ДРУГИ КРЕДИТОРИ 44](#_Toc475810592)

[26. ЗАДЪЛЖЕНИЯ ЗА ДИВИДЕНТИ 44](#_Toc475810593)

[27. ЗАДЪЛЖЕНИЯ ЗА ДАНЪЦИ 45](#_Toc475810594)

[28. ЗАДЪЛЖЕНИЯ КЪМ ПЕРСОНАЛА И СОЦИАЛНОТО ОСИГУРЯВАНЕ 45](#_Toc475810595)

[29. СЕГМЕНТНО ОТЧИТАНЕ 45](#_Toc475810596)

[30. УПРАВЛЕНИЕ НА ФИНАНСОВИЯ РИСК 47](#_Toc475810597)

[30.1. Пазарен риск 48](#_Toc475810598)

[30.2. Кредитен риск 49](#_Toc475810599)

[30.3. Ликвиден риск 49](#_Toc475810600)

[30.4. Риск на лихвоносните парични потоци 50](#_Toc475810601)

[30.5. Управление на капиталовия риск 50](#_Toc475810602)

[31. СВЪРЗАНИ ЛИЦА И СДЕЛКИ СЪС СВЪРЗАНИ ЛИЦА 51](#_Toc475810603)

[32. СЪБИТИЯ СЛЕД КРАЯ НА ОТЧЕТНИЯ ПЕРИОД 52](#_Toc475810604)

1. ИНФОРМАЦИЯ ЗА ГРУПАТА

Групата Българска Фондова Борса - София (Групата) се състои от Българска Фондова Борса - София АД (Дружество-майка) и дъщерното дружество Сервиз Финансови Пазари ЕООД. Допълнително от 15.04.2014 година Групата има инвестиция в съвместно дружество.

*Дружество - майка*

Българска Фондова Борса - София АД (Дружество-майка) е търговско дружество, създадено през месец ноември 1991 г. Дружеството е със седалище и адрес на управление гр. София, ул. “Три уши” № 6. Съдебната регистрация на дружеството е от 1991 г. с Решение № 25 156 /08.11.1991 г. на Софийски градски съд.

Българска Фондова Борса - София АД е публично акционерно дружество. Към 31.12.2016 г. капиталът на дружеството е разпределен в 6,582,860 броя безналични поименни акции с номинална стойност на една акция - един лев.

На 09.12.2010 г. е вписано в Търговския регистър увеличение на основния капитал на Борсата със 715,000 лева от 5,867,860 лева на 6,582,860 лева чрез издаване на нови 715,000 броя обикновени поименни безналични акции с право на глас срещу парична вноска от акционера на дружеството Министерство на финансите на Република България.

*Дъщерно дружество*

Дъщерното дружество - Сервиз Финансови Пазари ЕООД е регистрирано съгласно решение № 2 на СГС от 6 март 2007 г. Дружеството е със седалище и адрес на управление гр. София, ул. “Три уши” № 6.

Първоначално същото е регистрирано като търговско дружество - съвместно контролирано предприятие със съдружници - Борсата и Централен депозитар АД и капитал от 80 х. лв. На 12 октомври 2006 г. по решение на Общото събрание на съдружниците на съвместното дружество (ДВ бр.191 от 2006 г.), Централен депозитар прекратява участието си. Взето е решение за намаляване на капитала на дружеството от 80 х. лв. на 40 х. лв., при което напусналият съдружник е получил изцяло обратно средствата от своя дял в съвместното предприятие.

*Съвместно дружество*

Съвместното дружество СЕЕ Линк ДОО, Скопие е учредено на 15.04.2014 г. по силата на сключено съвместно споразумение между Българска фондова борса – София АД, Македонска Борса за ценни книжа АД, Скопие и Загребска Борса АД. Съгласно условията на споразумението всяка една от страните притежава 33,33 % от капитала на учреденото дружество. Дружеството е със седалище ул. Орце Николов 75, Скопие, Македония и е с основен предмет на дейност: извършване на услуги във връзка с компютри и информационни технологии.

* 1. Собственост и управление

На 21.12.2010 г. в Търговския регистър е вписан и обявен статутът на Дружеството-майка като публично дружество, както и новият устав на дружеството.

Към 31.12.2016 г. регистрираният акционерен капитал на Българска Фондова Борса – София АД възлиза на 6,583 х. лв., разпределен в 6,582,860 обикновени поименни акции с право на глас с номинална стойност на акция - 1 лев.

Разпределението на основния акционерен капитал е:

|  |  |  |
| --- | --- | --- |
|  | 31.12.2016 | 31.12.2015 |
| Държавата, чрез Министерство на финансите | 50% | 50% |
| Инвестиционни посредници и търговски банки | 19% | 20% |
| Юридически лица | 20% | 20% |
| Физически лица | 11% | 10% |

Българска фондова борса – София АД е публично дружество, по смисъла на чл. 110, ал.1, т.2 от ЗППЦК.

Дружеството - майка има едностепенна система на управление със Съвет на директорите. Към 31.12.2016 г. Съветът на директорите е в състав: Асен Ягодин (председател), Васил Големански (заместник-председател), Иван Такев, Любомир Бояджиев, Георги Български.

С промяна в устава на Дружеството-майка, приета от общото събрание на акционерите на 30.06.2015 г., представителството в Дружеството-майка се осъществява от двамата Изпълнителни директори – Иван Такев и Васил Големански, заедно и поотделно.

Към 31.12.2016 г. дъщерното дружество е 100 % собственост на Дружеството-майка и се управлява от Румен Димитров Соколов – управител (31.12.2015 г.: също).

Към 31.12.2016 г. общият брой на персонала в Групата е 31 служители (31.12.2015 г.: 31 служители).

* 1. Предмет на дейност

Дружеството-майка е лицензирано с разрешение, издадено от Държавната комисия по ценните книжа да извършва дейност като фондова борса.

Предметът на дейност на Дружеството-майка за 2016 г. включва следните видове операции и сделки:

* организиране на търговия с ценни книжа и други финансови инструменти;
* организиране и поддържане на информационна система за търговия с ценни книжа;
* създаване и поддържане на клирингова система за гарантиране на поетите задължения по сделките с ценни книжа, извършвани на нея.

С решение на общо събрание на акционерите на Дружеството-майка, проведено на 13.09.2010 г., предметът на дейност на Българска Фондова Борса – София АД е променен както следва: организиране на регулиран пазар на финансови инструменти като система за търговия, която среща или съдейства за срещането на интересите за покупка и продажба на финансови инструменти, допуснати до търговия на регулирания пазар, на множество трети страни, в рамките на системата и въз основа на правила, като резултатът е сключване на сделки с тези инструменти. Системата функционира редовно и в съответствие с изискванията на ЗПФИ и актовете по прилагането му.

Предметът на дейност на дъщерното дружество съгласно съдебната регистрация е: проектиране, развитие и поддържане на информационни системи и продукти, свързани с пазара на ценни книжа и финансови инструменти, разработване на информационни технологии, доставка, инсталиране и монтаж на информационни системи, хардуерна и софтуерна поддръжка, консултации и обучение.

Дружеството-майка и дъщерното дружество извършват изцяло своята дейност в България, а съвместното дружество на територията на Македония.

* 1. Основни показатели на икономическата среда

Основните показатели на стопанската среда, които оказват влияние върху дейността на Групата за периода 2014 – 2016 г. са представени в таблицата по-долу:

|  |  |  |  |
| --- | --- | --- | --- |
| Показател | 2014 | 2015 | 2016 |
| БВП в млн. лева | 82,164 | 88,571 | 92,196 |
| Реален растеж на БВП | 1.6 % | 3.0 % | 3.6 % |
| Инфлация в края на годината | -0.9 % | - 0.4 % | 0.1 % |
| Среден валутен курс на щатския долар за годината | 1.47 | 1.725 | 1.768 |
| Валутен курс на щатския долар в края на годината | 1.61 | 1.79 | 1.855 |
| Среден валутен курс на македонски денар за годината | 0.03 | 0.03 | 0.03 |
| Валутен курс на македонски денар в края на годината | 0.03 | 0.03 | 0.03 |
| Основен лихвен процент в края на годината | 0.02 | 0.01 | 0.02 |
| Безработица (в края на годината) | 10.7 % | 10 % | 8 % |

Източник: БНБ, НСИ

1. ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ГРУПАТА
   1. База за изготвяне на финансовия отчет

Консолидираният финансов отчет е изготвен в съответствие с всички Международни стандарти за финансови отчети (МСФО), които се състоят от: стандарти за финансови отчети и от тълкувания на Комитета за разяснения на МСФО (КРМСФО), одобрени от Съвета по Международни счетоводни стандарти (СМСС), и Международните счетоводни стандарти и тълкуванията на Постоянния комитет за разясняване (ПКР), одобрени от Комитета по Международни счетоводни стандарти (КМСС), които ефективно са в сила на 1 януари 2016 г., и които са приети от Комисията на Европейския съюз.

Групата прилага МСФО за консолидационни цели от 1 януари 2006 г.

За текущата финансова година Групата е приела всички нови и/или ревизирани стандарти и тълкувания, издадени от Съвета по Международни счетоводни стандарти (СМСС) и респ. от Комитета за разяснения на МСФО, които са били уместни за нейната дейност.

От възприемането на тези стандарти и/или тълкувания, в сила за годишни периоди започващи на 1 януари 2016 г., са настъпили промени в счетоводната политика на Групата основно по отношение на консолидацията, които на този етап са довели само до някои нови и разширяването на вече установени оповестявания, без това да породи други промени - в класификацията или оценката на отделни отчетни обекти и операции**.**

**Тези стандарти и тълкувания включват:**

* *Изменение на МСС 27 „Индивидуални финансови отчети”* – Метод на собствения капитал в самостоятелни финансови отчети – приет от ЕС на 18 декември 2015 г. (в сила за годишни периоди, започващи на или след 1 януари 2016 г.);
* *Изменение на МСС 1 „Представяне на финансови отчети”* – Инициатива за оповестяване - приет от ЕС на 18 декември 2015 г. (в сила за годишни периоди, започващи на или след 1 януари 2016 г.);
* *Изменения на различни стандарти „Подобрения в МСФО (цикъл 2012-2014)”*, произтичащи от годишния проект за подобрения в МСФО (МСФО 5, МСФО 7, МСС 19 и МСС 34) основно с цел отстраняване на противоречия и изясняване на формулировки - приети от ЕС на 15 декември 2015 г. (промените ще бъдат прилагани за годишни периоди, започващи на или след 1 януари 2016 г.).
* *Изменение на МСС 16 „Имоти, машини и съоръжения” и МСС 38 „Нематериални активи”* – Изясняване на допустимите методи за амортизация - приети от ЕС на 2 декември 2015 г. (в сила за годишни периоди, започващи на или след 1 януари 2016 г.);
* *Изменение на МСФО 11 „Съвместни споразумения”* – Счетоводно отчитане на придобиване на участия в съвместна дейност - приет от ЕС на 24 ноември 2015 г. (в сила за годишни периоди, започващи на или след 1 януари 2016 г.);
* *Изменение на МСС 16 „Имоти, машини и съоръжения” и МСС 41 „Земеделие”* – Земеделие: Плододайни растения - приети от ЕС на 23 ноември 2015 г. (в сила за годишни периоди, започващи на или след 1 януари 2016 г.);
* Промени в МСФО 10 „Консолидирани финансови отчети”, МСФО 12 „Оповестяване на дялове в други предприятия” и МСС 28 „Инвестиции в асоциирани и съвместни предприятия” – Инвестиционни дружества: Прилагане на изключения при консолидация – приети от ЕС на 22 септември 2016 г. (в сила за годишни периоди, започващи на или след 1 януари 2016 г).;

**Стандарти и разяснения, издадени от СМСС и приети от ЕС, които все още не са влезнали в сила**

Към датата на издаване за одобряване на този консолидиран финансов отчет следните стандарти и изменения към съществуващи стандарти и разяснения са издадени от Съвета за Международни счетоводни стандарти (СМСС) и са приети от ЕС, но все още не са влезли в сила:

* *МСФО 15 „Приходи от договори с клиенти”* – приет от ЕС на 22 септември 2016 г. (в сила за годишни периоди, започващи на или след 1 януари 2018 г.);
* *МСФО 9 „Финансови инструменти”* – приет от ЕС на 22 ноември 2016 г. (в сила за годишни периоди, започващи на или след 1 януари 2018г.);

**Стандарти и разяснения, издадени от СМСС, които все още не са приети от ЕС**

Ръководството на Дружеството-майка, счита, че е подходящо да се оповести, че следните нови или ревизирани стандарти, нови разяснения и промени към съществуващи стандарти, които към отчетната дата са вече издадени от Съвета по международни счетоводни стандарти (СМСС), но все още не са одобрени за прилагане от Европейската комисия и съответно, не са взети впредвид при изготвянето на този финансов отчет. Датите на влизане в сила ще зависят от решенията за одобрение за прилагане на Европейската комисия.

* *МСФО 14 „Разчети за регулаторни отсрочени сметки”* – ЕК реши да не започва процеса по утвърждаване на този междинен стандарт и да чака окончателния му вариант;
* *МСФО 16 „Лизинг”* – в сила за годишни периоди, започващи на или след 1 януари 2019 г.;
* *Промени в МСФО 10 „Консолидирани финансови отчети” и МСС 28 „Инвестиции в асоциирани и съвместни предприятия”* – Продажба или вноска на активи между инвеститор и негово асоциирано или съвместно предприятие - отложен за неопределен период;
* *Промени в МСС 12 „Данъци върху дохода”* – Признаване на отсрочени данъчни активи за нереализирани загуби – в сила за годишни периоди, започващи на или след 1 януари 2017 г.;
* *Промени в МСС 7 „Отчет за паричните потоци“* - Инициатива за оповестявания, в сила за годишни периоди от 1 януари 2017 г.;
* *Разяснение на МСФО 15 “Приходи от договори с клиенти”* – в сила за годишни периоди, започващи на или след 1 януари 2018 г.;
* *Промени в МСФО 2 “Плащане на базата на акции”* - в сила за годишни периоди, започващи на или след 1 януари 2018 г.;
* Промени в МСФО 4: Прилагане на МСФО 9 „Финансови инструменти“ с МСФО 4 „Застрахователни договори“ - в сила за годишни периоди, започващи на или след 1 януари 2018 г.;
* *Изменения на различни стандарти „Подобрения в МСФО (цикъл 2014-2016)* - в сила за годишни периоди, започващи на или след 1 януари 2018 г. и 1 януари 2017 г.;
* КРМСФО Разяснение 22 „Сделки с чуждестранна валута и авансови възнаграждения“ - в сила за годишни периоди от 1 януари 2018 г.;
* *Промени в МСС 40 „Инвестиционни имоти“* - Трансфери на инвестиционни имоти - в сила за годишни периоди, започващи на или след 1 януари 2018 г.;

Консолидираните финансови отчети са изготвени на база историческа цена.

Дружеството–майка и дъщерното дружество водят своите счетоводни регистри в български лев (BGN), който приемат като функционална и отчетна валута за представяне. Задграничното съвместно дружество организира своето счетоводство и отчетност съгласно изискванията на съответното местно законодателство и поддържа своите счетоводни регистри в съответната местна валута – македонски денар (MKD).

Данните в консолидирания годишен финансов отчет и приложенията към него са представени в хиляди лева, освен ако не е оповестено изрично нещо друго, като българският лев е приет за отчетна валута на представяне на Групата. Отчетите на задграничното съвместно дружество се преизчисляват от местна валута в български лев за целите на всеки консолидиран финансов отчет съгласно политиката на Групата (*Приложение № 2.4*).

Представянето на консолидирания годишен финансов отчет съгласно Международните стандарти за финансови отчети изисква ръководството да направи най-добри приблизителни оценки, начисления и разумно обосновани предположения, които оказват ефект върху отчетените стойности на активите и пасивите, на приходите и разходите, и на оповестяването на условни вземания и задължения към датата на отчета. Тези приблизителни оценки, начисления и предположения са основани на информацията, която е налична към датата на консолидирания финансов отчет, поради което бъдещите фактически резултати биха могли да бъдат различни от тях (като в условия на финансова криза несигурностите са по-значителни). Обектите, които предполагат по-висока степен на субективна преценка или сложност, или където предположенията и приблизителните счетоводни оценки са съществени за консолидирания финансов отчет, са оповестени в *Приложение № 2.23*.

Дефиниции

Дружество-майка

Дружеството-майка е това дружество - инвеститор, което контролира едно или повече други дружества (предприятия). Притежаването на контрол означава, че инвеститорът е изложен на, или има права върху променливата възвръщаемост от неговото участие в дружеството, в което е инвестирано, както и има възможност да окаже въздействие върху размера на тази възвръщаемост посредством своите правомощия върху предприятието, в което е инвестирано.

Дружеството-майка е Българска Фондова Борса – София АД, България (*Приложение № 1*).

Дъщерно дружество

Дъщерно дружество е такова дружество, или друга форма на предприятие, което се контролира директно или индиректно от Дружеството-майка .

Дъщерното дружество е Сервиз Финансови Пазари ЕООД, България.

Съвместно дружество

Съвместно дружество е такова дружество или друга форма на предприятие, създадено по силата на договорно споразумение между Дружеството-майка като инвеститор и една или повече други страни (дружества), които се заемат с обща стопанска дейност и върху която контролиращите съдружници (вкл. и Дружеството-майка има такъв статут) упражняват съвместен контрол. Съвместен контрол е налице, когато вземането на стратегическите финансови и оперативни решения, свързани със съвместното дружество е договорно установено да става със задължително единодушно съгласие (консенсус) между контролиращите съдружници. Последните имат права върху нетните активи на съвместното дружество.

Съвместното дружество е СЕЕ Линк ДОО, Македония.

* 1. Принципи на консолидацията

Консолидираният финансов отчет включва финансовите отчети на Дружеството-майка Българска Фондова Борса – София АД, дъщерното дружество Сервиз Финансови Пазари ЕООД и съвместното дружество СЕЕ Линк ДОО, Македония, изготвени към 31 декември, която дата е датата на финансовата година на Групата.

Финансовите отчети на дъщерното и съвместното дружество за целите на консолидацията са изготвени за същия отчетен период, както този на Дружеството-майка и при прилагане на същата счетоводна политика.

Консолидация на дъщерно дружество

Дъщерното дружество се консолидира от датата, на която ефективният контрол е придобит от Групата (крайно, от Дружеството-майка) и спира да се консолидира от датата, на която се приема, че контролът се прехвърля извън Групата (крайно, от Дружеството-майка).

Дъщерното дружество се консолидира по метода на пълната консолидация като финансовите отчети на Дружеството-майка и дъщерното дружество се обединяват ред по ред, при прилагане на еднакви счетоводни принципи и унифицирана счетоводна политика. Инвестициите на Дружеството-майка са елиминирани срещу нейния дял в собствения капитал на дъщерното дружество. Елиминирани са всички вътрешно-групови операции и разчети вкл. нереализираната вътрешно-групова печалба или загуба. Отчетен е и ефектът на отсрочените данъци при тези консолидационни процедури.

Придобиване на дъщерно дружество

При придобиване на дъщерно дружество (предприятие) от Групата се използва методът на покупко-продажба. Цената на придобиване (предоставеното възнаграждение) включва справедливата стойност към датата на размяната на предоставените активи, възникналите или поети задължения и на издадените инструменти на собствен капитал от придобиващото дружество, в замяна на получаването на контрола над придобиваното дружество. Тя включва и справедливата стойност на всеки актив или пасив, който се явява резултат от споразумение за възнаграждение под условие. Самите разходи, направени във връзка с придобиването, се признават и отчитат директно в състава на текущите разходи за периода, когато се извършат.

Всички придобити разграничими активи, и поети пасиви и условните (изкристализирали) задължения в бизнес комбинацията, се оценяват първоначално по тяхната справедлива стойност към датата на размяната. Всяко превишение на цената за придобиване на дъщерното дружество (предприятие), над дела на придобиващото дружество в справедливата стойност на нетните придобити разграничими активи, пасиви и условни (изкристализирали) задължения, се третира и признава като репутация. Ако делът на придобиващото дружество в справедливата стойност на нетните придобити разграничими активи надвишава цената на придобиване на бизнес комбинацията, това превишение се признава незабавно в консолидирания отчет за доходите на Групата. Всяко неконтролиращо участие при бизнес комбинация се оценява на база “пропорционален дял в нетните активи” на придобиваното дружество.

Когато бизнес комбинацията по придобиването на дъщерно дружество се осъществява на етапи, на датата на придобиване всички предишни инвестиции, държани от придобиващия, се преоценяват до справедлива стойност, като получените ефекти от тази преоценка се признават в текущата печалби или загуба на Групата, вкл. всички предишно отчетени ефекти в другите компоненти на всеобхватния доход се рециклират.

Освобождаване от дъщерно дружество

При продажба или друга форма на загуба (трансфер) на контрол върху дъщерно дружество:

* Отписват се активите и пасивите (вкл. ако има принадлежаща репутация) на дъщерното дружество по балансова стойност към датата на загубата на контрол;
* Отписва се неконтролиращото участие в това дъщерно дружество по балансова стойност в консолидирания отчет за финансовото състояние към датата на загубата на контрола;
* Признава се полученото възнаграждение по справедлива стойност от сделката, събитието или операцията, довела до загубата на контрол;
* Рекласифицират се към печалби или загуби, или се трансферират директно към натрупани печалби всички компоненти на собствения капитал, представляващи нереализирани доходи или загуби – съгласно изискванията на съответните МСФО, под чиито правила попадат тези компоненти на собствения капитал;
* Признава се всяка резултатна разлика като „печалба или загуба” от освобождаване (продажба) на дъщерно дружество в консолидирания отчет за всеобхвания доход (в текущата печалба или загуба), принадлежаща на Дружеството-майка.

Сделки с неконтролиращото участие

Операциите с неконтролиращото участие се третират от Групата като сделки с лица, притежаващи инструменти на собствения капитал на Групата. Ефектите от продажби на дялове на Дружеството-майка, без загуба на контрол, към притежатели на неконтролиращи участия не се третират като компоненти на текущата печалба или загуба на Групата, а като движения в компонентите на собствения й капитал. И обратно, при покупки от Дружеството-майка, без придобиване на контрол, на допълнителни дялове от участието на притежатели на неконтролиращи участия всяка разлика между платената сума и съответния придобит дял от балансовата стойност на нетните активи на дъщерното дружество се признава директно в консолидирания отчет за собствения капитал, обикновено към резерва „натрупана печалба”.

Когато Групата престане да притежава контрол и значително влияние, всяка оставаща малцинствена инвестиция като дял в капитала на съответното дружество, се преоценява по справедлива стойност, като разликата до балансовата стойност се признава в текущата печалба или загуба, като съответно всички суми преди признати в други компоненти на всеобхватния доход се отчитат така както при операция на директно освобождаване на всички асоциирани с първоначалната инвестиция (в дъщерното или асоциираното дружество).

Консолидация на съвместно дружество

Инвестицията в съвместно дружества в консолидирания финансов отчет се представя на база правилата на метода на собствения капитал. Това означава, че тя се отчита първоначално по цена на придобиване (себестойност), а впоследствие се преизчислява, за да отрази промените на дела на Групата (конкретно – Дружеството-майка като контролиращ съдружник) в нетните активи на съвместното дружество след придобиването. Инвестицията на Групата в съвместното дружество включва и репутациите, идентифицирани при придобиването им, нетно от всяка призната обезценка.

Делът на Групата (чрез Дружеството-майка) в печалбата или загубата на съвместното дружество след придобиването, за съответния отчетен период, представляващ нейния дял в нетните му финансови резултати (след данъци) от неговата стопанска дейност за този период, се представя на отделен ред в консолидирания отчет за всеобхватния доход (в текущата печалба или загуба). Аналогично, делът на Групата в измененията на другите компоненти на всеобхватния доход на съвместното дружество след придобиването, също се признава и представя отделно като движение в другите компоненти на всеобхватния доход в консолидирания отчет за всеобхватния доход, и съответно - в консолидираните резерви на Групата в отчета за измененията в собствения капитал.

Групата признава своя дял в загуби на съвместното дружество само до размера на нейната инвестиция, в т.ч. и предоставените му вътрешни заеми, освен ако тя не е поела определени задължения или плащания от името на съвместното дружество.

Вътрешните разчети между Групата и съвместното дружество не се елиминират. Нереализираната печалба или загуба от сделки между тях се елиминира до процента на груповото участие в съвместното дружество, като включително се проверява за обезценка на прехвърления актив в случаите на загуба. Отчита се и ефектът на отсрочените данъци.

* 1. Сравнителни данни

Групата представя сравнителна информация в този консолидиран финансов отчет за една предходна година. Когато е необходимо, сравнителните данни се рекласифицират, за да се постигне съпоставимост спрямо промени в представянето в текущата година.

* 1. Функционална валута и признаване на курсови разлики

Функционалната валута и отчетната валута на представяне в консолидирания финансов отчет на Групата е българският лев. От 1 юли 1997 г. левът е фиксиран в съответствие със Закона за БНБ към германската марка в съотношение BGN 1:DEM 1, а с въвеждането на еврото като официална валута на Европейския съюз - с еврото в съотношение BGN 1.95583:EUR 1.

При първоначално признаване, сделка в чуждестранна валута се записва във функционалната валута, като към сумата в чуждестранна валута се прилага обменният курс към момента на сделката или операцията. Паричните средства, вземанията и задълженията, като монетарни отчетни обекти, деноминирани в чуждестранна валута се отчитат във функционалната валута като се прилага обменният курс, публикуван от БНБ за последния работен ден на съответния месец. Към 31 декември те се оценяват в български лева като се използва заключителният обменен курс на БНБ.

Немонетарните отчетни обекти в консолидирания отчет за финансовото състояние, първоначално деноминирани в чуждестранна валута, се отчитат във функционалната валута като се прилага историческият обменен курс към датата на операцията и последващо не се преоценяват по заключителен курс.

Ефектите от курсовите разлики, свързани с уреждането на търговски сделки в чуждестранна валута, или отчитането на търговски сделки в чуждестранна валута по курсове, които са различни, от тези, по които първоначално са били признати, се включват в консолидирания отчет за всеобхватния доход (в печалбата или загубата за годината) в момента на възникването им, като се представят към статията “други доходи/загуби от дейността”.

Функционалната валута на дружеството в Република Македония (СЕЕ Линк ДОО) е македонски денар (MKD).

За целите на всеки консолидиран финансов отчет се извършва преизчисление на валутата на финансовите отчети на дружествата от Групата, опериращи в чужбина: от функционалната валута на съответното чуждестранно дружество във валутата на представяне (BGN), приета в консолидирания финансов отчет, като:

а) всички активи и пасиви се преизчисляват в груповата валута по заключителен курс на местната валута спрямо нея към 31 декември;

б) всички приходни и разходни позиции се преизчисляват в груповата валута по среден курс на местната валута спрямо нея за периода на отчета;

в) всички получени курсови разлики в резултат на преизчисленията се признават и представят като отделен компонент на собствения капитал в консолидирания отчет за финансовото състояние, нетно от ефектите на отсрочените данъци – „резерв от преизчисление във валутата на представяне на чуждестранни дейности”, и

г) курсовите разлики получени в резултат на валутното преизчисление на нетната инвестиция в задграничните (чуждестранните) дружества, заедно със заемите и други валутни инструменти, приети за хедж на тези инвестиции, се представят директно в собствения капитал.

При освобождаване (продажба) от чуждестранна дейност (дружество) кумулативната сума на курсовите разлики, които са били отчетени директно като отделен компонент в капитала, се признават като част от печалбата или загубата в консолидирания отчет за всеобхватния доход.

Репутацията и корекциите до справедливи стойности, възникнали при придобиване на задгранично (чуждестранно) дружество се третират аналогично както активите и пасивите на това дружество и се преизчисляват във валутата на представяне по заключителен курс.

* 1. Приходи

Приходите в Групата се признават на база принципа за начисляване и до степента, до която стопанските изгоди се придобиват от Групата, и доколкото приходите могат надеждно да се измерят.

При предоставянето на услуги, приходите се признават, отчитайки етапа на завършеност на сделката към края на всеки отчетен период, ако този етап може да бъде надеждно измерен, както и разходите, извършени по сделката и разходите за приключването й. Обичайно приходите от услуги са такси за: членство, регистрация и пререгистрация, информационно обслужване, интернет и он-лайн търговия и комисионни за сделки с акции и облигации и се признават при и за периода на предоставяне на услугата.

При продажбите на оборудване (дълготрайни активи) приходите се признават, когато всички съществени рискове и ползи произтичащи от тяхната собственост преминават в купувача.

Финансовите приходи се включват в консолидирания отчет за всеобхватния доход (в печалбата или загубата за годината), когато възникнат, и се състоят от: лихвени приходи по предоставени депозити в банки с инвестиционна цел, лихвени приходи по предоставени депозити в банки по репо-сделки, лихвени приходи по текущи разплащателни сметки, приходи от инвестиции на разположение за продажба и приходи от инвестиции, държани до падеж, положителните курсови разлики по валутни операции и за заемни операции, нетно. Те се представят отделно от финансовите разходи на лицевата страна на консолидирания отчет за всеобхватния доход (в печалбата или загубата за годината). Лихвеният приход се признава както се начислява и включва в текущите печалби и загуби пропорционално във времето на съществуването на съответния лихвоносен актив на база метода на ефективната лихва.

Нетните разлики от промяна на валутни курсове, свързани с парични средства, търговски вземания и задължения, деноминирани в чуждестранна валута, се включват в консолидирания отчет за всеобхватния доход (в печалбата или загубата за годината), когато възникнат, като се представят нетно към “други доходи/загуби от дейността”.

Доходите от дивиденти се признават в текущата печалба или загуба и се представят в консолидирания отчет за всеобхватния доход на датата, когато Групата придобие правото да получи плащането в резултат на взето решение за разпределение на натрупани печалби и резерви от страна на акционерите (съдружниците/едноличния собственик). Приходите от дивиденти и лихви от инвестиции в дялове и ценни книжа се третират и представят в консолидирания отчет за всеобхватния доход (в печалбата или загубата за годината) като “финансови приходи”.

* 1. Разходи

Разходите в Групата се признават в момента на тяхното възникване и на база принципите на начисляване и съпоставимост.

Разходите за бъдещи периоди се отлагат за признаване като текущ разход за периода, през който договорите за които се отнасят, се изпълняват.

Финансовите разходи се включват в консолидирания отчет за всеобхватния доход (в печалбата или загубата за годината) и се състоят от: лихвени разходи, вкл. банкови такси и други преки разходи по банкови заеми и репо-сделки, отрицателните курсови разлики от валутни операции и за заемни средства, нетно, загуби от обезценка на и сделки с финанансови активи. Те се представят отделно от финансовите приходи в консолидирания отчет за всеобхватния доход (в печалбата или загубата за годината).

* 1. Имоти, машини и оборудване

Имотите, машините и оборудването (дълготрайни материални активи) са представени в консолидирания годишен финансов отчет по историческа цена на придобиване, намалена с натрупаната амортизация и загубите от обезценка.

Първоначално оценяване

При първоначалното си придобиване имоти, машини и оборудване се оценяват по себестойност, която включва покупната цена, вкл. митническите такси и всички преки разходи, необходими за привеждане на актива в работно състояние. Преките разходи са: разходи за подготовка на обекта, разходи за първоначална доставка и обработка, разходите за монтаж, разходи за хонорари на лица, свързани с проекта, невъзстановяемите данъци и др.

Групата е определила стойностен праг от 500.00 лв., под който придобитите активи независимо, че притежават характеристиката на дълготраен актив, се третират като текущ разход в момента на придобиването им.

Последващо оценяване

Избраният от Групата подход за последваща балансова оценка на имотите, машините и оборудването е модела на себестойността по МСС 16 – историческа цена на придобиване, намалена с начислените амортизации и натрупаните загуби от обезценка.

Последващи разходи

Разходите за ремонти и поддръжка се признават за текущи в периода, през който са направени. Извършени последващи разходи, свързани с имоти, машини и оборудване, които имат характер на подмяна на определени възлови части и агрегати, или на преустройство и реконструкция, се капитализират към балансовата стойност на съответния актив и се преразглежда остатъчния му полезен живот към датата на капитализация. Същевременно, неамортизираната част на заменените компоненти се изписва от балансовата стойност на активите и се признава в текущите разходи за периода на преустройството.

Методи на амортизация

Групата използва линеен метод на амортизация на дълготрайните материални активи. Амортизирането на активите започва, когато те са на разположение за употреба. Земята не се амортизира. Полезният живот по групи активи е определен в съответствие с: физическото износване, спецификата на оборудването, бъдещите намерения за употреба и с предполагаемото морално остаряване и е както следва:

* сгради – 50 г.;
* съоръжения – 7 г.;
* машини и оборудване – от 3 до 6 г.;
* транспортни средства – 4 г.;
* компютри – 2 г.;
* стопански инвентар – 6.7 г.

Определеният срок на годност на дълготрайните активи се преглежда в края на всяка година и при установяване на значителни отклонения спрямо бъдещите очаквания за срока на използването на активите, същият се коригира перспективно.

Обезценка на активи

Балансовите стойности на имотите, машините и оборудването подлежат на преглед за обезценка, когато са налице събития или промени в обстоятелствата, които показват, че те биха могли да се отличават трайно от възстановимата им стойност. Ако са налице такива индикатори, че приблизително определената възстановима стойност е по-ниска от тяхната балансова стойност, то последната се изписва до възстановимата стойност на активите. Възстановимата стойност на дълготрайните материални активи е по-високата от двете: справедлива стойност без разходи за продажба или стойност при употреба. За определянето на стойността при употреба на активите бъдещите парични потоци се дисконтират до тяхната настояща стойност като се прилага дисконтова норма преди данъци, която отразява текущите пазарни условия и оценки на времевата стойност на парите и рисковете, специфични за съответния актив. Загубите от обезценка се отчитат в консолидирания отчет за всеобхватния доход (в печалбата или загубата за годината).

Печалби и загуби от продажба

Материалните дълготрайни активи се отписват от консолидирания отчет за финансовото състояние, когато се извадят трайно от употреба и не се очакват от тях бъдещи стопански изгоди или се продадат. Печалбите или загубите от продажби на отделни активи от групата на “имоти, машини и оборудване”се определят чрез сравняването на приходите от продажбата и балансовата стойност на актива към датата на продажбата. Те се посочват нетно, към “други доходи/(загуби) от дейността” на лицевата страна на консолидирания отчет за всеобхватния доход (в печалбата или загубата за годината).

* 1. Нематериални активи

Репутация

Репутацията представлява надвишението на цената на придобиване (предоставеното възнаграждение) над справедливата стойност на дела на Групата в нетните разграничими активи на придобитото дъщерно дружество към датата на придобиването (бизнес комбинацията). В консолидирания финансов отчет тя първоначално се оценява по цена на придобиване (себестойност), а последващо - по цена на придобиване минус натрупаните загуби от обезценки. Репутацията не се амортизира.

Репутацията, възникнала при придобиване на дъщерно предприятие се представя в консолидирания отчет за финансовото състояние към групата на “нематериалните активи”. Самостоятелно признатата репутация по придобиването на дъщерни дружества (предприятия) се тества задължително за обезценка поне веднъж годишно. Загубите от обезценки на репутацията не се възстановяват в последствие. Печалбите или загубите от продажба (освобождаване) на дадено дъщерно дружество (предприятие) от Групата включва и балансовата стойност на репутацията, приспадащата се за продаденото (освободеното) дружество (предприятие).

На всяка призната репутация се определя принадлежност към даден обект генериращ парични постъпления още при реализирането на дадена бизнес комбинация, и този обект се прилага при извършването на тестовете за обезценка. При определянето на обектите, генериращи парични потоци се вземат предвид обектите, от които се е очаквало бъдещи стопански изгоди при придобиването при бизнес комбинацията и по повод които е възникнала самата репутация.

Загубите от обезценка на репутация се представят в консолидирания отчет за всеобхватния доход (в печалбата или загубата за годината) към позицията “разходи за амортизация”.

Други нематериални активи

Нематериалните активи са представени в консолидирания финансов отчет по цена на придобиване, намалена с натрупаната амортизация и загубите от обезценка. В техния състав са включени основно лицензии за програмни продукти и лиценз за търговска система, използвани в Групата.

Групата прилага линеен метод на амортизация на нематериалните активи при определен полезен живот от 2 г. до 5 години.

Балансовата стойност на нематериалните активи подлежи на преглед за обезценка, когато са налице събития, или промени в обстоятелствата, които посочват, че балансовата стойност би могла да надвишава възстановимата им стойност. Тогава обезценката се включва в консолидирания отчет за всеобхватния доход (в печалбата или загубата за годината).

Нематериалните активи се отписват от консолидирания отчет за финансовото състояние, когато се извадят трайно от употреба и не се очакват от тях бъдещи стопански изгоди или се продадат. Печалбите или загубите от продажби на отделни активи от групата на “нематериалните активи”се определят чрез сравняването на приходите от продажбата и балансовата стойност на актива към датата на продажбата. Те се посочват нетно, към “други доходи/(загуби) от дейността” на лицевата страна на консолидирания отчет за всеобхватния доход (в печалбата или загубата за годината).

* 1. Инвестиции в съвместни дружества

Дългосрочните инвестиции, представляващи участия в съвместни дружества, са представени в консолидирания финансов отчет по метода на собствения капитал. Първоначално те се оценяват по цената на придобиване, представляваща справедливата стойност на възнаграждението, което е платено, вкл. преките разходи по придобиване на инвестицията. Последващо, те се коригират с дела на Групата (конкретно Дружеството-майка) в печалбите или загубите и респективно другите резерви след датата на придобиване на съвместните дружества.

Притежаваните от Групата инвестиции в съвместни дружества, в т.ч. включената репутация, подлежат на преглед за обезценка към датата на всеки отчет. При установяване на условия за обезценка, се извършва тест за обезценка, като се изчислява възстановимата стойност на инвестицията. Размерът на загубата от обезценка се определя като разлика между установената възстановима стойност и балансовата стойност на инвестицията. Тя се отразява в консолидирания отчет за всеобхватния доход (в печалбата или загубата за годината) в статията “дял от печалби/(загуби) на съвместни дружества при прилагане на метода на собствения капитал”.

При покупка и продажба на инвестиции в съвместни дружества се прилага “датата на сключване” на сделката.

Инвестициите в съвместни дружества се отписват, когато се прехвърлят правата, които произтичат от тях на други лица при настъпването на правните основания за това и по този начин се загубва значителното или съвместното влияние върху стопанските изгоди от инвестициите. Доходът от продажбата им се представя към статия “дял от печалби/(загуби) на съвместни дружества” на консолидирания отчет за всеобхватния доход (в печалбата или загубата за годината).

* 1. Инвестиции във финансови активи, държани до падеж

Инвестиции във финансови активи, държани до падеж са такива активи, които представляват дългови ценни книжа, с фиксирани или определяеми плащания и фиксирани матуритетни дати, спрямо които Групата при тяхното придобиване има положително намерение и възможност да държи до настъпването на падежа им.

Тези активи се оценяват първоначално по тяхната цена на придобиване, а последващо – по амортизируема стойност при използването на метода на ефективната лихва, намалена с обезценка, ако има такава.

Приходите от тях се признават и представят на база ефективен доход в консолидирания отчет за всеобхватния доход (в печалбата или загубата за годината) към статията „финансови приходи”.

* 1. Инвестиции във финансови активи на разположение за продажба

Дългосрочните инвестиции във финансовите активи на разположение за продажба са недеривативни финансови активи, представляващи: а) дългови ценни книжа с фиксирани или определяеми плащания и фиксирани матуритетни дати и б) акции и дялове от капитала на други дружества (малцинствено участие).

Първоначално оценяване

Първоначално инвестициите (финансовите активи) на разположение за продажба се признават по цена на придобиване, която е справедливата стойност на възнаграждението, което е било платено, включително преките разходи по придобиване на инвестицията – (финансовия актив).

Последващо оценяване

Притежаваните от Групата инвестиции (финансови активи) на разположение за продажба се оценяват последващо по справедлива стойност (*Приложение № 2.23*).

Дългосрочните инвестиции, представляващи дългови ценни книжа с фиксирани или определяеми плащания и фиксирани матуритетни дати последващо се оценяват и се представят в консолидирания отчет за финансовото състояние по справедлива стойност при спазването на следната политика: „определяне на справедливата стойност директно на база пазарни цени (цени на дилъри) – „последна цена купува” към последния работен ден на съответния отчетен период (година), т.е. директни (некоригирани) цени (Ниво 1).

Притежаваните от Групата инвестиции (финансови активи), представляващи акции в други дружества (малцинствено участие), не се търгуват на активен пазар и за тях няма котировки на пазарни цени. Последващо те се оценяват и представят в консолидирания отчет за финансовото състояние по справедлива стойност, определяна чрез прилагането на приходния подход, респ. метода на дисконтираните парични потоци като основна оценъчна техника (Ниво 3).

По изключение, за дружества/предприятия от затворен тип, за които е трудно да се намерят данни за аналогови пазарни сделки и/или поради обстоятелството, че бъдещото функциониране на тези дружества е свързано с определени несигурности, за да може да се направят достатъчно разумни и обосновани дългосрочни предположения за изчисляването на справедливата стойност на техните акции чрез други алтернативни оценъчни методи - се оценяват по цена на придобиване.

Ефектите от последващата преоценка на ценните книжа до тяхната справедлива стойност се представят в отделен компонент на консолидирания отчет за всеобхватния доход (в други компоненти на всеобхватния доход) и се признават в консолидирания отчет за всеобхватния доход (в печалбата или загубата за годината) при освобождаване (продажба) от съответната инвестиция като се посочват към статията “финансови приходи” или ”финансови разходи”.

Приходите от лихви, свързани с дългосрочни инвестиции (финансови активи) на разположение за продажба, представляващи: дългови ценни книжа с фиксирани или определяеми плащания и фиксирани матуритетни дати се признават и представят на база ефективен доход в консолидирания отчет за всеобхватния доход (в печалбата или загубата за годината) към статията „финансови приходи”.

Приходите от дивиденти, свързани с дългосрочни инвестиции (финансови активи), представляващи акции в други дружества (малцинствено участие) се признават като текущи приходи и представят в консолидирания отчет за всеобхватния доход (в печалбата или загубата за годината) към статията „финансови приходи”.

Притежаваните инвестиции на разположение за продажба се преглеждат към края на всеки отчетен период и при установяване на условия за перманентна обезценка, същата се отразява в консолидирания отчет за всеобхватния доход (в печалбата или загубата за годината) към статия „финансови разходи”.

При установяване на условия за обезценка, същата се определя като разлика между балансовата стойност и възстановимата стойност на инвестицията и се отразява в консолидирания отчет за всеобхватния доход (в печалбата или загубата за годината), освен ако през предходни периоди има формиран положителен резерв за тези инвестиции – тогава първо обезценката се покрива за сметка на този резерв и се представя нетно в консолидирания отчет за всеобхватния доход (в други компоненти на всеобхватния доход).

* 1. Търговски и други вземания

Търговските вземания се отчитат и представят в консолидирания финансов отчет по справедлива стойност на база стойността на оригинално издадената фактура (себестойност), намалена с размера на обезценката за несъбираеми суми.

Приблизителната оценка за загуби от съмнителни и несъбираеми вземания се прави, когато за събираемостта на цялата сума или на част от нея съществува висока несигурност. Несъбираемите вземания се изписват, когато правните основания за това настъпят. Когато дадено вземане се прецени като напълно несъбираемо, то се изписва за сметка на коректива (*Приложение № 2.19.1*).

* 1. Срочни депозити в банки

Депозити в банки представляват вземания от банки по инвестирани свободни парични ресурси под формата на срочни депозити с оригинален матуритет над 3 месеца. Депозитите се оценяват и се представят в консолидирания отчет за финансовото състояние по амортизируема стойност.

В консолидирания отчет за финансовото състояние те се представят към групата на “срочни депозити в банки”, с инвестиционна цел, а в отчета за паричните потоци – към паричните потоци, ангажирани в инвестиционната дейност на Групата.

Получената лихва от тези депозити се представя като приход от лихви от инвестиционна дейност в консолидирания отчет за паричните потоци (*Приложение № 2.19.1*).

* 1. Парични средства и парични еквиваленти

Паричните средства и еквиваленти включват касовите наличности, разплащателните сметки и краткосрочните депозити в банки, чийто оригинален матуритет е до 3 месеца (*Приложение № 2.19.1*). За целите на отчета за паричните потоци банковите депозити се анализират и представят в съответствие с целите и намеренията на Групата за доходност от тях, както и фактическата поддържана продължителност на инвестирането в такъв тип депозити.

За целите на изготвянето на консолидирания отчет за паричните потоци:

* паричните постъпления от клиенти и паричните плащания към доставчици са представени брутно, с включен ДДС (20%);
* платените суми за ДДС по доставка на имоти, машини, оборудване и нематериални активи, с право на възстановяване, са представени като плащания към доставчици в оперативна дейност;
* получените лихви по разплащателни сметки са представени в оперативната дейност;
* получените лихви от предоставени срочни депозити в банки и ипотечни облигации са представени в инвестиционна дейност, доколкото по съдържание тези операции представляват инвестиране на свободни ресурси на Групата.
  1. Търговски и други задължения

Търговските и другите текущи задължения се отчитат и представят в консолидирания финансов отчет по стойността на оригиналните фактури (цена на придобиване), която се приема за справедливата стойност на сделката и ще бъде изплатена в бъдеще срещу получените стоки и услуги. В случаите на разсрочени плащания над обичайния кредитен срок, при които не е предвидено допълнително плащане на лихва или лихвата значително се различава от обичайния пазарен лихвен процент, задълженията се оценяват първоначално по тяхната справедлива стойност, а последващо – по амортизируема стойност, след приспадане на инкорпорираната в тяхната номинална стойност лихва, определена по метода на ефективната лихва (*Приложение № 2.19.2*).

* 1. Пенсионни и други задължения към персонала по социалното и трудово законодателство

Трудовите и осигурителни отношения с работниците и служителите в дружествата на Групата се основават на разпоредбите на Кодекса на труда и на разпоредбите на действащото осигурително законодателство в България.

Краткосрочни доходи

Краткосрочните доходи за наетия персонал под формата на възнаграждения, бонуси и социални доплащания и придобивки (изискуеми за уреждане в рамките на 12 месеца след края на периода, в който персоналът е положил труд за тях или е изпълнил необходимите условия) се признават като разход в консолидирания отчет за всеобхватния доход (в печалбата или загубата за годината), освен ако даден МСФО не изисква тази сума да се капитализира в себестойността на определен актив, за периода, в който е положен трудът за тях и/или са изпълнени изискванията за тяхното получаване, и като текущо задължение (след приспадане на всички платени вече суми и полагащи се удръжки) в размер на недисконтираната им сума.

Към датата на всеки консолидиран финансов отчет Групата прави оценка на сумата на очакваните разходи по натрупващите се компенсируеми отпуски, която се очаква да бъде изплатена като резултат от неизползваното право на натрупан отпуск. В оценката се включват приблизителната преценка за сумите за самите възнаграждения и на вноските по задължителното обществено и здравно осигуряване, които работодателят дължи върху тези суми.

Дългосрочни доходи при пенсиониране

Планове с дефинирани вноски

Основно задължение на Групата като работодател в България е да извършва задължително осигуряване на наетия си персонал за фонд “Пенсии”, допълнително задължително пенсионно осигуряване (ДЗПО), фонд “Общо заболяване и майчинство” (ОЗМ), фонд “Безработица”, фонд “Трудова злополука и професионална болест” (ТЗПБ), и здравно осигуряване. Размерите на осигурителните вноски се утвърждават всяка година със Закона за бюджета на ДОО и Закона за бюджета на НЗОК за съответната година. Вноските се разпределят между работодателя и осигуреното лице в съответствие с правилата от Кодекса за социално осигуряване (КСО) в съотношение 60:40 (2015 г.: 60:40).

Тези осигурителни пенсионни планове, прилагани от Групата в качеството й на работодател, са планове с дефинирани вноски. При тях работодателят плаща месечно определени вноски в държавните фонд “Пенсии”, фонд “ОЗМ”, фонд “Безработица”, фонд “ТЗПБ”, както и в универсални и професионални пенсионни фондове - на база фиксирани по закон проценти и няма правно или конструктивно задължение да доплаща във фондовете бъдещи вноски в случаите, когато те нямат достатъчно средства да изплатят на съответните лица заработените от тях суми за периода на трудовия им стаж. Аналогични са и задълженията по отношение на здравното осигуряване.

Към Групата няма създаден и функциониращ частен доброволен осигурителен фонд.

Дължимите от Групата вноски по плановете с дефинирани вноски за социалното и здравно осигуряване се признават като текущ разход в консолидирания отчет за всеобхватния доход (в печалбата или загубата), освен ако даден МСФО не изисква тази сума да се капитализира в себестойността на определен актив, и като текущо задължение в недисконтиран размер, заедно и в периода на полагане на труда и на начислението на съответните доходи на наетите лица, с които доходи вноските са свързани.

Планове с дефинирани доходи

Съгласно Кодекса на труда Групата в качеството си на работодател в България е задължено да изплаща на персонала при настъпване на пенсионна възраст обезщетение, което в зависимост от трудовия стаж в предприятието може да варира между 2 и 6 брутни работни заплати към датата на прекратяване на трудовото правоотношение. По своите характеристики тези схеми представляват нефондирани планове с дефинирани доходи.

Изчислението на размера на тези задължения налага участието на квалифицирани актюери, за да може да се определи тяхната сегашна стойност към датата на консолидирания финансов отчет, по която те се представят в консолидирания отчет за финансовото състояние, а респективно изменението в стойността им, се представя в консолидирания отчет за всеобхватния доход като: а) разходите за текущ и минал стаж, разходите за лихва и ефектите от съкращенията и урежданията се признават веднага, в периода, в който възникнат, и представят в текущата печалба или загуба, по статия „разходи за персонал”, а б) ефектите от последващите оценки на задълженията, които по същество представляват актюерски печалби и загуби, се признават веднага, в периода, в който възникнат, и се представят към другите компоненти на всеобхватния доход, по статия „последващи оценки на пенсионни планове с дефинирани доходи”. Актюерските печалби и загуби произтичат от промени в актюерските предположения и опита.

Към датата на всеки годишен консолидиран финансов отчет Групата назначава сертифицирани актюери, които издават доклад с техните изчисления относно дългосрочните задължения към персонала за обезщетения при пенсиониране. За целта те прилагат кредитния метод на прогнозните единици. Сегашната стойност на задължението по дефинираните доходи се изчислява чрез дисконтиране на бъдещите парични потоци, които се очаква да бъдат изплатени в рамките на матуритета на това задължение и при използването на лихвените равнища на държавни дългосрочни облигации с подобен срок, котирани в България, където функционира и самото дружество.

Доходи при напускане

Съгласно местните разпоредби на трудовото и осигурително законодателство в България, дружествата от Групата, в качеството им на работодатели имат задължение да изплатят при прекратяване на трудовия договор преди пенсиониране определени видове обезщетения.

Групата признава задължения към персонала по доходи при напускане преди настъпване на пенсионна възраст, когато е демонстриран обвързващ ангажимент, на база публично анонсиран план, вкл.за преструктуриране, да се прекрати трудовият договор със съответните лица без да има възможност да се отмени, или при формалното издаване на документите за доброволно напускане. Доходи при напускане, платими повече от 12 месеца, се дисконтират и представят в консолидирания отчет за финансовото състояние по тяхната сегашна стойност.

* 1. Акционерен капитал и резерви

Българска Фондова Борса - София АД е акционерно дружество и е задължено да регистрира в Търговския регистър определен размер на акционерен капитал, който да служи като обезпечение на кредиторите на Дружеството-майка за изпълнение на техните вземания към него. Акционерите отговарят за задълженията на Дружеството-майка до размера на своето акционерно участие в капитала и могат да претендират връщане на това участие само в производство по ликвидация или несъстоятелност. Дружеството-майка отчита основния си капитал по номинална стойност на регистрираните в съда акции.

Съгласно изискванията на Търговския закон и Устава Дружеството-майка е длъжно да формира и *фонд Резервен,* като източници на фонда могат да бъдат: най-малко една десета от печалбата, която се отделя, докато средствата във фонда достигнат една десета част от капитала или по-голяма част, предвидена в Устава; средствата, получени над номиналната стойност на акциите при издаването им (премиен резерв); други източници, предвидени с определено решение на Общото събрание.

Средствата от фонда могат да се използват само за покриване на годишната загуба и на загуби от предходни години. Когато средствата във фонда достигнат определения в Устава минимален размер, средствата над тази сума могат да бъдат използвани за увеличаване на капитала.

Резервът по финансови активи на разположение за продажба е формиран от разликата между балансовата стойност на финансовите активи на разположение за продажба и техните справедливи стойности към датата на извършване на преоценката. Този резерв се прехвърля към текущите печалби и загуби в консолидирания отчет за всеобхватния доход (в печалбата или загубата за годината), когато финансовите активи се освободят (продадат) от Групата и/или при установена трайна обезценка на определени финансови активи.

* 1. Данъци върху печалбата

*Текущите данъци* върху печалбата на Групата са определени в съответствие с изискванията на българското данъчно законодателство – Закона за корпоративното подоходно облагане. Номиналната данъчна ставка в България за 2016 г. е 10 % (2015 г.: 10%).

*Отсрочените данъци* върху печалбата се определят чрез прилагане на балансовия метод за определяне на задължението относно всички временни разлики на дружествата от Групата към датата на консолидирания финансов отчет, които съществуват между балансовите стойности и данъчните основи на отделните активи и пасиви вкл. за породените от консолидационните корекции.

Отсрочените данъчни пасиви се признават за всички облагаеми временни разлики, с изключение на тези, породили се от признаването на актив или пасив, който към датата на стопанската операция не е повлиял върху счетоводната и данъчната печалба/(загуба).

Отсрочените данъчни активи се признават за всички намаляеми временни разлики и за неизползваните данъчни загуби до степента, до която е вероятно те да се проявят обратно и да бъде генерирана в бъдеще достатъчна облагаема печалба или да се проявят облагаеми временни разлики, от които да могат да се приспаднат тези намаляеми разлики, с изключение на разликите, породили се от признаването на актив или пасив, който към датата на стопанската операция не е повлиял върху счетоводната и данъчната печалба/(загуба).

Балансовата стойност на всички отсрочени данъчни активи се преглежда на всяка дата на баланса и се редуцират до степента, до която е вероятно те да се проявят обратно и да се генерира достатъчно облагаема печалба или проявяващи се през същия период облагаеми временни разлики, с които те да могат да бъдат приспаднати или компенсирани.

Отсрочените данъци, свързани с обекти, които са отчетени като други компоненти на всеобхватния доход или капиталова позиция в консолидирания отчет за финансовото състояние, също се отчитат директно към съответния компонент на всеобхватния доход или балансовата капиталова позиция.

Отсрочените данъчни активи и пасиви се оценяват на база данъчните ставки и основи, които се очаква да се прилагат за периода и типа операции, през които активите се очаква да се реализират, а пасивите - да се уредят (погасят), на база данъчните закони, които са в сила или с голяма степен на сигурност се очаква да са в сила, и по данъчни ставки на държавата (РБългария), в чиято юрисдикция се очаква да се реализира съответният отсрочен актив или пасив.

Отсрочени данъчни активи на Групата се представят нетно срещу нейни отсрочени данъчни пасиви, когато и доколкото то се явява за тях данъчния платец в съответната юрисдикция (РБългария), и то тогава и само тогава, когато дружествата от Групата имат законно право да извършват или получават нетни плащания на текущи данъчни задължения или вземания по данъците върху печалбата.

Към 31.12.2016 г. отсрочените данъци върху печалбата на Групата са оценени при ставка, валидна за 2017 г., която е в размер на 10%.

* 1. Финансови инструменти
     1. Финансови активи

Групата обичайно класифицира своите финансови активи в следните категории: а) заеми (кредити) и вземания, б) финансови активи на разположение за продажба, и в) финансови активи, държани до падеж. Класификацията е в зависимост от същността и целите (предназначението) на финансовите активи към датата на тяхното придобиване. Ръководството определя класификацията на финансовите активи на Групата към датата на първоначалното им признаване в консолидирания отчет за финансовото състояние.

Групата признава в консолидирания отчет за финансовото състояние финансовите активи на датата на търгуване – датата, на която то се е обвързало (поело е окончателен ангажимент) да закупи съответните финансови активи. Всички финансови активи първоначално се оценяват по тяхната справедлива стойност плюс преките разходи по транзакцията.

Финансовите активи се отписват от консолидирания отчет за финансовото състояние на Групата, когато правата за получаване на парични средства (потоци) от тези активи са изтекли, или са прехвърлени и Групата е прехвърлила съществената част от рисковете и ползите от собствеността върху актива на друго дружество (лице). Ако Групата продължава да държи съществената част от рисковете и ползите асоциирани със собствеността на даден трансфериран финансов актив, то продължава да признава актива в консолидирания си отчет за финансовото състояние, но признава също и обезпечено задължение (заем) за получените средства.

Кредити и вземания

Кредити и вземания са недеривативни финансови активи с фиксирани или установими плащания, които не се котират на активен пазар. Те се оценяват в консолидирания отчет за финансовото състояние по тяхната амортизируема стойност при използването на метода на ефективната лихва, намалена с направена обезценка. Тези активи се включват в групата на текущите активи, когато матуритетът им е в рамките на 12 месеца или в един обичаен оперативен цикъл на Групата, а останалите – като нетекущи. Тази група финансови активи включва: търговски вземания, други вземания от контрагенти и трети лица, депозити в банки, парични средства и парични еквиваленти от консолидирания отчет за финансовото състояние. Лихвеният доход по кредитите и вземанията се признава на база ефективна лихва, освен при краткосрочните вземания под 3 месеца, където признаването на такава лихва е определено като несъществено и в рамките на обичайните кредитни условия. Той се представя в консолидирания отчет за всеобхватния доход (в печалбата или загубата за годината), към “финансови приходи”(*Приложения № 2.12, № 2.13 и № 2.14*).

Финансови активи, държани до падеж

Финансови активи държани до падеж са държани от Групата финансови инструменти под формата на дългови ценни книжа, с фиксирани или определяеми плащания и фиксирани матуритетни дати, спрямо които Групата при тяхното придобиване е имала и продължава да има положително намерение и възможност да държи до настъпването на падежа им. Тези активи се оценяват първоначално по тяхната цена на придобиване, а последващо – по амортизируема стойност при използването на метода на ефективната лихва, намалена с обезценка, ако има такава (*Приложение № 2.10)*.

Приходите от тях се признават и представят на база ефективен доход в консолидирания отчет за всеобхватния доход (в печалбата или загубата за годината) към “финансови приходи”.

В края на всеки отчетен период Групата оценява дали са настъпили събития и обстоятелства, които показват наличието на обективни индикатори и доказателства, че отделен финансов актив или група финансови активи от всяка категория има обезценка. Тези индикатори са свързани с кредитоспособността на издателя на дълговата книга и респ. обслужването от негова страна на задълженията му по ценната книга и възможностите за лесна реализация. При установяване на обезценка, тя се отчита към финансовите разходи в консолидирания отчет за всеобхватния доход (в печалбата или загубата за годината).

Финансови активи на разположение за продажба

Финансовите активи на разположение за продажба са недеривативни активи, държани от Групата, които са предназначени с такава цел или не са класифицирани в друга група. Обичайно те представляват: а) *дългови ценни книжа с фиксирани или определяеми плащания и фиксирани матуритетни дати*, закупени с цел инвестиране на свободни парични средства в категорията “на разположение за продажба”, доколкото намерението е тези ценни книжа е да се държат за неопределен период от време и същите могат да бъдат продавани при необходимост от ликвидни средства или промени в лихвените проценти, валутните курсове или цената им; и б) *некотирани или ограничено котирани на борса акции и дялове в други дружества и предприятия*, придобити с инвестиционна цел (малцинствено участие), и се включват към нетекущите активи, освен ако намерението на Групата е да ги продава в рамките на следващите 12 месеца и активно търси купувач (*Приложение № 2.11*).

Финансовите активи на разположение за продажба се оценяват първоначално по цена на придобиване, която е справедливата стойност на възнаграждението, което е платено, включително разходите по придобиване, включени в инвестицията.

Последващата оценка на финансовите активи на разположение и за продажба е по справедлива стойност, освен за акции/дялове на затворени, нетъргувани на борсов пазар дружества (*Приложение № 2.11*).

Ефектите от преоценката до справедливата стойност, печалби или загуби, на държаните инвестиции (финансови активи) на разположение за продажба се отчитат в консолидирания отчет за всеобхватния доход (към други компоненти на всеобхватния доход) по статия “нетна промяна в справедливата стойност на финансови активи на разположение за продажба” и се натрупват към самостоятелен компонент на собствения капитал - ”резерв по финансови активи на разположение за продажба”.

При установяване на последваща трайна обезценка или при продажба на инвестиция на разположение за продажба, сумата на обезценката и всички натрупани преди това загуби (нетно) към резерва, се признават в консолидирания отчет за всеобхватния доход (в печалбата или загубата за годината) като “финансови разходи”. Аналогично, при всяка продажба на инвестициите от този тип натрупаните нереализирани печалби в резерва се признават в консолидирания отчет за всеобхватния доход (в печалбата или загубата за годината) в статията “финансови приходи”.

Получените лихви по инвестициите в дългови ценни книжа, класифицирани като финансови активи на разположение за продажба се отчитат на база ефективна лихва и се представят като “финансови приходи” в консолидирания отчет за всеобхватния доход (в печалбата или загубата за годината).

Дивиденти по акции и дялове, класифицирани като финансови активи на разположение за продажба, се признават и отчитат като “финансови приходи” в консолидирания отчет за всеобхватния доход (в печалбата или загубата за годината), когато се установи, че Групата е придобила правото върху тези дивиденти.

* + 1. Финансови пасиви и инструменти на собствен капитал

Групата класифицира дългови инструменти и инструменти на собствен капитал или като финансови задължения или като собствен капитал в зависимост от същността и условията в договор със съответния контрагент относно тези инструменти.

Финансови пасиви

Финансовите пасиви включват заеми (кредити), задължения към доставчици и други контрагенти. Първоначално те се признават в консолидирания отчет за финансовото състояние по справедлива стойност, нетно от преките разходи по транзакцията, а последващо – по амортизируема стойност по метода на ефективната лихва (*Приложение № 2.15 и 2.16*).

* 1. Доходи на акция

Основните доходи на акция се изчисляват като се раздели нетна печалба или загуба за периода, подлежаща на разпределение между акционерите, притежатели на обикновени акции, на средно-претегления брой на държаните обикновени акции за периода.

Средно-претегленият брой акции представлява броят на държаните обикновени акции в началото на периода, коригиран с броя на обратно изкупените обикновени акции и на новоиздадените такива през периода, умножен по средно-времевия фактор. Този фактор изразява броя на дните, през които конкретните акции са били държани, спрямо общия брой на дните през периода.

При капитализация, бонус емисия или разделяне, броят на обикновените акции, които са в обръщение до датата на това събитие, се коригира, за да се отрази пропорционалната промяна в броя на обикновените акции в обръщение така, сякаш събитието се е случило в началото на представения най-ранен период.

Доходи на акции с намалена стойност не се изчисляват, тъй като няма издадени потенциални акции с намалена стойност.

* 1. Сегментно отчитане

Групата идентифицира своите отчетни сегменти и оповестява информация по сегменти в съответствие с организационната и отчетна структура, използвана от ръководството на Дружеството-майка за управление. Оперативните сегменти са компоненти на бизнеса, които се оценяват редовно от членовете на ръководството на Дружеството-майка, вземащи оперативни решения - като се използва финансова и оперативна информация, изготвена конкретно за сегмента, за целите на текущото наблюдение и оценяване на резултатите от дейността (изпълнението) и разпределението на ресурсите на Групата.

Оперативните сегменти на Групата текущо се наблюдават и направляват поотделно, като всеки оперативен сегмент представлява отделна бизнес област, която е носител на различни бизнес ползи и рискове. Оперативните сегментите, по които Групата наблюдава, измерва и контролира рисковете и възвръщаемостта за нея са обособени според основните бизнес дейности, извършвани на Дружеството-майка и дъщерното дружество, а именно: а) търговия с финансови инструменти; б) информационно обслужване и в) регистрация и поддържане на емисии финансови инструменти за търговия.

Информация по оперативни сегменти

Групата използва един измерител – брутна печалба на сегмента при оценяването на резултатите в оперативните сегменти и за разпределянето на ресурси между тях. Тя се определя като разлика между сегментните приходи и сегментните разходи, пряко съотносими към съответния сегмент.

Сегментните активи, пасиви, респективно приходи, разходи и резултати включват тези, които са и могат да бъдат директно относими към съответния сегмент, както и такива, които могат да бъдат разпределени на разумна база. Обичайно това са: а) за приходите – приходи от услуги; б) за разходите - за материали и консумативи, за външни услуги, за амортизации и за възнагражденията на персонала; в) за активите – нематериални активи, търговски вземания, парични средства; г) за пасивите – задължения към доставчици, текущи задължения към персонала и за обществено осигуряване.

Капиталовите разходи (инвестиции) по бизнес сегменти са отграничими разходи, извършени през периода за придобиване или изграждане на секторни нетекущи активи, които се очаква да бъдат използвани през повече от един период.

Групата управлява имотите, машини и оборудване, инвестициите на разположение за продажба и инвестициите, държани до падеж, както и данъците на групово ниво и те не се разпределят на сегментно ниво.

Резултатите от дейности, които се считат за случайни спрямо основните типове операции (дейности) на Групата, както и неразпределяемите приходи, разходи, пасиви и активи, се отчитат отделно в позиция „неразпределени на ниво Група”. Тези суми по принцип включват: други доходи от дейността, освен ако не произтичат от дейността на конкретен сегмент, административни разходи, лихвени приходи и разходи, реализирани и нереализирани печалби и загуби от сделки с валута и инвестиции, инвестиции в други дружества, други вземания и разчети по данъци.

Групата оповестява информация относно клиенти, при всеки, от които стойността на реализираните приходи превишава 10 % от общата сума на консолидираните приходи от дейността на Групата.

Прилаганата счетоводна политика за отчитането по сегменти, се основава на аналогични правила и принципи на тази, използвана от Групата за изготвяне на публичните й отчети по закон.

* 1. Оценяване по справедлива стойност

Някои от активите и пасивите на Групата се оценяват и представят и/или само оповестяват по справедлива стойност за целите на финансовото отчитане. На повтаряща се база, такива са: *финансовите активи на разположение за продажба, финансови активи, държани до падеж, определени търговски и други вземания и задължения.*

Справедливата стойност е цената, която би била получена при продажбата на даден актив или платена при прехвърлянето на пасив в обичайна сделка между независими пазарни участници на датата на оценяването. Справедливата стойност е изходяща цена и се базира на предположението, че операцията по продажбата ще се реализира или на основния пазар за този актив или пасив, или в случай на липса на основен пазар – на най-изгодния пазар за актива или пасива. Както определеният като основен, така и най-изгодният пазар са такива пазари, до които дружеството задължително има достъп.

Измерването на справедливата стойност се прави от позицията на предположенията и преценките, които биха направили потенциалните пазарни участници когато те биха определяли цената на съответния актив или пасив, като се допуска, че те биха действали за постигане на най-добра стопанска изгода от него за тях.

Групата прилага различни оценъчни техники, които биха били подходящи спрямо спецификата на съответните условия, и за които разполага с достатъчна база от входящи данни, като се стреми да използва в максимална степен наличната публично наблюдаема информация и респ. – да минимизира използването на ненаблюдаема информация. Тя използва основно приходния подход, като най-често прилаганата оценъчна техника е методът на дисконтираните парични потоци.

Справедливата стойност на всички активи и пасиви, които се оценяват и/или оповестяват в консолидираните финансови отчети по справедлива стойност, се категоризира в рамките на следната йерархия на справедливите стойности, а именно:

* Ниво 1 – Котирани (некоригирани) пазарни цени на активен пазар за идентични активи или пасиви;
* Ниво 2 – Оценъчни техники, при които се използват входящи данни, които са различни от директно котирани цени, но са пряко или косвено достъпни за наблюдение, вкл. когато котираните цени са обект на значителни корекции; и
* Ниво 3 – Оценъчни техники, при които се използват входящи данни, които в значителната си част са ненаблюдаеми.

Групата прилага основно справедлива стойност Ниво 1 и Ниво 3 .

Притежаваните от Групата инвестиции (финансови активи на разположение за продажба), представляващи дългови ценни книжа с фиксирани или определяеми плащания и фиксирани матуритетни дати (държавните ценни книжа - облигации), класифицирани като финансови активи на разположение и за продажба, сe оценяват и представят в консолидирания отчет за финансовото състояние по справедлива стойност (Ниво 1). Политиката на оценяване предвижда избор между по-ниската от двете стойности за съответния вид емисия облигации:

а) за глобалните емисии облигации:

* последна „цена купува” на съответните емисии облигации, публикувана от международни информационни агенции в областта на финансовите инструменти/Reuters или Bloomberg/ за последния работен ден от отчетния период (година) и
* „медианната стойност” на поне три допълнителни котировки на последна „цена купува” за последния работен ден от отчетния период (година), получени от активно търгуващи дилъри (български банки и инвестиционни посредници) на съответната емисия облигации.

б) емисии облигации, търгувани на вътрешен пазар:

* последна „цена купува”на съответните емисии облигации, публикувана от международни информационни агенции в областта на финансовите инструменти/ Reuters или Bloomberg/ за последния работен ден от отчетния период (година) и
* „най-ниската стойност” на поне три допълнителни котировки на последна „цена купува” за последния работен ден от отчетния период (година), получени от активно търгуващи дилъри (български банки и инвестиционни посредници) на съответната емисия облигации.

Притежаваните от Групата дългосрочни инвестиции (финансови активи на разположение за продажба), представляващи акции или дялове в капитала на други дружества и предприятия (малцинствено участие), и които не са регистрирани за търговия на българска или чуждестранни борси и не се търгуват на капиталовия пазар (акции на Централен депозитар АД) се оценяват последващо по справедлива стойност, като политиката на оценяване предвижда използване предимно на значима ненаблюдаема изходна информация и данни дотолкова, доколкото релевантна за подобен тип дружества наблюдаема информация няма на разположение (Ниво 3). Изчисленията са направени от външен експерт – лицензиран оценител, назначен от ръководството на дружеството, който разполага с експертиза за оценяване на предприятия.

За тези активи и пасиви, които се оценяват по справедлива стойност в консолидираните финансови отчети на повтаряема база, Групата прави преценка към датата на всеки консолидиран отчет дали е необходим трансфер в нивата на йерархия на справедливата стойност на даден актив или пасив в зависимост от разполагаемите и използваните към тази дата входящи данни.

В Групата се разработени вътрешни правила и процедури по измерването на справедливата стойност на различните видове активи и пасиви.

Групата използва външна експертиза за определяне на справедливата стойност на инвестициите в акциите и дяловете в капитала на други дружества и предприятия (малцинствено участие), класифицирани на разположение за продажба. Приложението на оценъчните подходи и техники, както и използваните входящи данни за всеки случай на измерване на справедлива стойност, са обект на задължително обсъждане и координиране между ръководството на Дружеството-майка и външните експерти, както и приемането на издаваните от тях външни оценителски доклади – особено по отношение на съществените предположения и крайните заключения и предложения за размера на справедливата стойност. Финалните оценки на справедливата стойност подлежат на одобрение от изпълнителните директори и Съвета на директорите на Дружеството - майка.

За целите на финансовото управление ръководството на Дружеството-майка текущо наблюдава и справедливата стойност (Ниво 1) на притежаваните от Групата финансовите активи, държани до падеж, като следи пазарната конюнктура на местните и международните пазари, общите лихвени нива, текущите пазарни цени на притежаваните емисии, доколкото има такива, както и съответната ликвидност по тях.

На датата на всеки консолидиран финансов отчет съобразно счетоводната политика на Групата се прави от определено лице общ анализ на предварително събрана информация за движението в стойностите на активите и пасивите, които подлежат на оценка или оповестяване по справедлива стойност, за типа налични данни и възможните фактори за наблюдаваните промени, и се предлага за одобрение пред изпълнителните директори на Дружеството-майка подхода за измерване на справедливите стойности на съответните активи и пасиви към тази дата. При необходимост това се консултира изрично с външни оценители.

Резултатите от оценъчния процес на измерване на справедливата стойност се представят на независимите одитори на Групата.

За целите на оповестяванията на справедливата стойност, Групата е обобщила съответните си активи и пасиви на база тяхната същност, основни характеристики и рискове, както и на йерархичното ниво на справедливата стойност.

* 1. Преценки от определящо значение при прилагане счетоводната политика на Групата. Ключови приблизителни оценки и предположения с висока несигурност.

Признаване на приходи от годишни поддържащи такси на неофициален пазар на акции

Дружеството-майка събира поддържаща такса за регистрирани емисии на финансови инструменти на неофициален пазар всяка календарна година. Ръководството на Дружеството-майка прави преценка към края на всеки отчетен период на вероятността за събираемостта на този вид приходи, и за случаите, при които има висока несигурност за входящи парични потоци поради сериозни затруднения на фирмите-платци, особено когато са в ликвидация и/или процедура по несъстоятелност, признаването на прихода се отлага до датата на неговото реално събиране (плащане от съответната фирма-задължено лице).

Към 31.12.2016 г., размерът на такива такси, непризнати на приход с натрупване за последните три години възлиза на 307 х.лв. (31.12.2015 г.: 302 х.лв.). Дължимите такси само за 2016 г., за които ръководството е преценило, че има висока несигурност за плащане от страна на клиенти са 91 х.лв. (2015 г.: 93 х.лв.).

Обезценки на сметки в банки под специален надзор (квестура)

Към 31 декември 2014 г. Групата е начислила обезценка на срочни депозити в банки в размер на 265 х.лв., представляващи средства по сметки в банка, поставена под специален надзор през м.юни 2014 г. Ръководството на Дружеството-майка е оценило размера на обезценката на база направените анализи за възможностите за възстановяване на вложените от Групата парични средства в тази банка като е използвана цялата налични публична информация и документи, вкл. публикувани отчети на банката (*Приложение № 23*).

Обезценки на вземания

Провизия за обезценка на търговски вземания се формира, когато са налице обективни доказателства, че Групата няма да може да събере цялата сума по тях съгласно оригиналните условия на вземанията. Значителни финансови затруднения на длъжника по вземането, вероятност длъжникът да влезе в процедура по несъстоятелност, или друга финансова реорганизация, неизпълнението или просрочието в плащането повече от 180 дни се вземат под внимание от ръководството, когато се определя и класифицира дадено вземане за обезценка. Стойността на обезценката е разликата между балансовата стойност на даденото вземане и сегашната стойност на прогнозираните бъдещи парични потоци, дисконтирани по оригинален ефективен лихвен процент. Балансовата стойност се коригира чрез използването на корективна сметка, където се натрупват всички обезценки (*Приложение № 2.12*), а сумата на загубата от обезценка за периода се признава в консолидирания отчет за всеобхватния доход (в печалбата или загубата за годината) към статията други разходи.

През 2016 г. Дружеството-майка не е начислило обезценка на вземания. Отписани са обезценки на несъбрани вземания, обезценени предходни периоди, поради изтичане на давностен срок в размер на 3 х.лева.

През 2015 г. Групата не е начислила обезценка на вземания и е отписала обезценки на несъбрани вземания в размер на 28 х.лева, обезценени предходни периоди, поради изтичане на давностен срок (*Приложение № 19 и Приложение № 20*).

Актюерски изчисления

При определяне на сегашната стойност на дългосрочните задължения към персонала при пенсиониране са използвани изчисления на сертифицирани актюери, базирани на предположения за смъртност, темп на текучество на персонала, бъдещо ниво на работни заплати и дисконтов фактор, които предположения са преценени от ръководството на Дружеството-майка като разумни и уместни за Групата. (*Приложение № 2.16 и № 24*).

Активи по отсрочени данъци върху данъчна загуба

При признаването на отсрочените данъчни активи от ръководството на Дружеството-майка е оценена вероятността отделните намаляеми временни разлики да имат обратно проявление в бъдеще и възможностите на дружествата от Групата да генерират в перспектива достатъчно данъчни печалби за тяхното компенсиране срещу тези печалби и/или наличие за съответния период на облагаеми временни разлики.

На база този подход, ръководството на Дружеството-майка е преценило да не признава актив по отсрочени данъци за данъчната загуба възникнала през 2014 г. и 2015 г. в консолидирания финансов отчет за 2014 г. и 2015 г., доколкото направените консервативни прогнози съдържат висока степен на несигурност, че дружествата от Групата ще бъдат в състояние да генерират достатъчно облагаеми печалби в следващите пет години, срещу които да бъде приспадната данъчната загуба за 2014 и 2015 години.

Към 31.12.2016 г. размерът на намаляемите данъчни разлики е формиран от данъчна загуба за пренасяне за 548 х.лв. (31.12.2015 г.: 596 х.лв.), а активът по отсрочени данъци би бил на стойност 55 х.лв. (31.12.2015 г.: 60 х.лв.). (Приложение № 17 и № 2.18).

Провизии за съдебни дела

Към 31.12.2016 г. срещу Дружеството - майка няма заведени значителни правни искове. Относно заведените дела против Групата не се очаква да доведат до значителни финансови постъпления, тъй като евентуален положителен за Групата изход би покрил направените разходи по съдебното производство.

1. ПРИХОДИ

|  |  |  |
| --- | --- | --- |
| Приходите от услуги включват: | 2016 | 2015 |
|  | BGN '000 | BGN '000 |
| Комисионни за сделки на Борсата | 596 | 526 |
| Такси за регистрация на дружества | 519 | 538 |
| Такси за информационно обслужване | 375 | 260 |
| Такси за членство | 117 | 123 |
| Такси за публикуване на съобщения | 99 | 94 |
| Такси за промяна на параметри на емисии | 18 | 30 |
| Такси за поддържане неприсъствени работни станции | 28 | 30 |
| Такси за интернет търговия | 16 | 22 |
| Финансови санкции на членовете на Борсата | 3 | 6 |
| Приходи от продажба и поддръжка на софтуер | 6 | 3 |
| **Общо** | **1 777** | **1 632** |

1. ДРУГИ ДОХОДИ ОТ ДЕЙНОСТТА

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Другите доходи от дейността включват: | 2016 | 2015 | |  | BGN '000 | BGN '000 | |  |  |  | | Наеми | 86 | 109 | | *Приходи от продажба на дълготрайни активи* | *810* | *-* | |  |  |  | | *Балансова стойност на продадени дълготрайни активи* | *(504)* | *-* | | Печалба от продажба на дълготрайни активи | 306 | - | | Други | 10 | - | | **Общо** | **402** | **109** | |  |  |  |

1. РАЗХОДИ ЗА МАТЕРИАЛИ И КОНСУМАТИВИ

|  |  |  |
| --- | --- | --- |
| Разходите за материали и консумативи включват: | 2016 | 2015 |
|  | BGN'000 | BGN'000 |
| Гориво и резервни части | 7 | 9 |
| Офис консумативи и хигиенни материали | 5 | 10 |
| Канцеларски материали | 1 | 2 |
| **Общо** | **13** | **21** |

1. РАЗХОДИ ЗА ВЪНШНИ УСЛУГИ

|  |  |  |
| --- | --- | --- |
| Разходите за външни услуги включват: | 2016 | 2015 |
|  | BGN'000 | BGN'000 |
| Лицензионни такси | 508 | 511 |
| Консултантски и други услуги | 197 | 177 |
| Поддръжка на офис | 114 | 101 |
| Такси за членство | 66 | 65 |
| Комуникации | 37 | 43 |
| Данъци и такси | 38 | 15 |
| Застраховки | 10 | 10 |
| Текущи ремонти | 6 | 0 |
| Други | 18 | 17 |
| **Общо** | **994** | **939** |

Начислените за годината суми за услуги, предоставяни от регистрираните одитори за независим финансов одит са в размер на 7 х.лв. Други услуги не са предоставяни от регистрираните одитори през периода.

1. РАЗХОДИ ЗА ПЕРСОНАЛА

|  |  |  |
| --- | --- | --- |
| Разходите за персонала включват: | 2016 | 2015 |
|  | BGN'000 | BGN'000 |
| Текущи възнаграждения | 946 | 995 |
| Вноски по социалното и здравно осигуряване върху текущи възнаграждения | 121 | 121 |
| Социални придобивки и доплащания | 31 | 34 |
| Начислени суми за неизползван платен отпуск | 11 | (2) |
| Начислени суми за социално и здравно осигуряване за неизползван отпуск | 1 | - |
| Начислени суми за задължения към персонала при пенсиониране (*Приложение № 24*) | 7 | 7 |
| **Общо** | **1,117** | **1,155** |

1. ДРУГИ РАЗХОДИ

|  |  |  |
| --- | --- | --- |
| Другите разходи за дейността включват: | 2016 | 2015 |
|  | BGN'000 | BGN'000 |
| Командировки | 30 | 30 |
| Представителни мероприятия | 23 | 16 |
| Други | 33 | 25 |
| **Общо** | **86** | **71** |

1. ФИНАНСОВИ ПРИХОДИ

|  |  |  |
| --- | --- | --- |
| Финансовите приходи включват: | 2016 | 2015 |
|  | BGN'000 | BGN'000 |
| Приходи от лихви по депозити и текущи сметки в банки | 1 | 8 |
| Приходи от лихви по инвестиции на разположение за продажба | 63 | 63 |
| Приходи от лихви по инвестиции държани до падеж | 122 | 124 |
| Приходи от дивиденти от инвестиции на разположение за продажба | 2 | 1 |
| Приходи от лихви по цедирани вземания | 35 | 36 |
| **Общо** | **223** | **232** |

1. ДАНЪЧНО ОБЛАГАНЕ

Основните компоненти на разхода за данък в печалбата или загубата за отчетните години, завършващи на 31 декември, са както следва:

|  |  |  |
| --- | --- | --- |
| Консолидиран отчет за всеобхватния доход (печалба или загуба за годината) | 2016 | 2015 |
|  | BGN'000 | BGN'000 |
| Данъчна (загуба)/печалба за годината по данъчна декларация | 61 | (357) |
| Свързани с възникване и обратно проявление на временни разлики | 1 | 3 |
| **Общо (икономия от )/разход за данък върху печалбата, отчетен в консолидирания отчет за всеобхватния доход (в печалбата или загубата за годината)** | **1** | **3** |

|  |  |  |
| --- | --- | --- |
| Равнение на разхода за данък върху печалбата, определен спрямо счетоводния резултат | 2016 | 2015 |
|  | BGN'000 | BGN'000 |
| Счетоводна печалба /(загуба) за годината | 65 | (335) |
| (Икономия от)/разход за данък върху печалбата – 10 % | 7 | (34) |
| От непризнати суми по данъчни декларации свързани с: |  |  |
| Увеличения - 2 х.лв./Намаления: 3 х.лв. (31.12.2015г. Увеличения-7 хил.лв.) | 1 | 1 |
| Непризнат отсрочен данъчен актив върху данъчна загуба | (7) | 36 |
| **Общо** | **1** | **3** |

Данъчните ефекти относно другите компоненти на всеобхватния доходса както следва:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2016 | | | | | 2015 | | | | |
|  | BGN'000 | | | | | BGN'000 | | | | |
|  | Стойност преди данък |  | Икономия от/(Разход за) данък |  | Стойност нетно от данък | Стойност преди данък |  | Икономия от/(Разход за) данък |  | Стойност нетно от данък |
| **Компоненти, които няма да бъдат**  **рекласифицирани в печалбата или загубата** | | | | | | | | | | |
| Последващи оценки на планове с дефинирани пенсионни доходи | (1) |  | - |  | (1) | (7) |  | - |  | (7) |
| **Компоненти, които могат да бъдат**  **рекласифицирани в печалбата или загубата** | | | | | | | | | | |
| Нетна промяна в справедливата стойност на финансови активи на разположение и за продажба | 35 |  | (4) |  | 31 | 233 |  | (23) |  | 210 |
| **Общо друг всеобхватен доход за годината** | **34** |  | **(4)** |  | **30** | **226** |  | **(23)** |  | **203** |

1. ДРУГ ВСЕОБХВАТЕН ДОХОД

Другият всеобхватен доход включва:

|  |  |  |
| --- | --- | --- |
|  | 2016 | 2015 |
|  | BGN '000 | BGN '000 |
| **Компоненти, които няма да бъдат**  **рекласифицирани в печалбата или загубата** | | |
| Последващи оценки на планове с дефинирани пенсионни доходи | (1) | (7) |
|  | (1) | (7) |
| **Компоненти, които могат да бъдат**  **рекласифицирани в печалбата или загубата** | | |
| Нетна промяна в справедливата стойност на финансови активи на разположение и за продажба: |  |  |
| (Загуби)/печалби възникнали през периода/ годината | 35 | 233 |
|  | 35 | 233 |
| Данък върху доходите, свързан с компонентите на другия всеобхватен доход | (4) | (23) |
| **Общо** | **30** | **203** |

1. ИМОТИ, МАШИНИ И ОБОРУДВАНЕ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Сгради | | Компютри и офис оборудване | | Транспортни средства | | Други | | Общо | |
|  | **2016** | **2015** | **2016** | **2015** | **2016** | **2015** | **2016** | **2015** | **2016** | **2015** |
| **Отчетна стойност** | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** |
| Салдо на 1 януари | 2,303 | 2,303 | 695 | 791 | 104 | 104 | 240 | 239 | 3,342 | 3,437 |
| Придобити | - | - | 24 | 64 | - | - | - | 1 | 24 | 65 |
| Отписани | (652) | - | (73) | (160) | - | - | - | - | (725) | (160) |
| **Салдо на 31 декември** | **1,651** | **2,303** | **646** | **695** | **104** | **104** | **240** | **240** | **2,641** | **3,342** |
| Натрупана амортизация |  |  |  |  |  |  |  |  |  |  |
| **Салдо на 1 януари** | **487** | **441** | **600** | **730** | **67** | **41** | **235** | **235** | **1,389** | **1,447** |
| Начислена амортизация за годината | 43 | 46 | 33 | 30 | 27 | 26 | - | - | 103 | 102 |
| Отписани | (148) | - | (73) | (160) | - | - | - | - | (221) | (160) |
| **Салдо на 31 декември** | **382** | **487** | **560** | **600** | **94** | **67** | **235** | **235** | **1,271** | **1,389** |
| **Балансова стойност на 31 декември** | **1,269** | **1,816** | **86** | **95** | **10** | **37** | **5** | **5** | **1,370** | **1,953** |
| **Балансова стойност на 1 януари** | **1,816** | **1,862** | **95** | **61** | **37** | **63** | **5** | **4** | **1,953** | **1,990** |

Отчетната стойност на напълно амортизираните машини и оборудване, представени в консолидирания отчет за финансовото състояние към 31.12.2016 г. е 812 х. лв.(31.12.2015 г.: 839 х. лв.).

На 29 септември 2016 г., се осъществи покупко-продажба между Централен Депозитар АД и Дружеството – майка Българска Фондова Борса – София АД на 4 етаж блок 6 от сградата , от блок 5, етаж -2 паркоместа 9, 10 и 14 , на стойност 810 хил.лева , съгласно решение на ОС от 21.06.2016 г.

Към 30 септември 2016 г. са отписани от сградата, собственост по нотариален акт на БФБ-София АД, от блок 6, етаж 4, офиси 10, 11 и 12 и от блок 5, етаж -2 парко места 9, 10, 14 с отчетна стойност за 652 хил.лева, балансова стойност – 504 хил.лева, начислена амортизация - 148 хил.лева. Реализираният приход от продажбата на недвижимия имот е в размер на 306 хил. лева.

Отчетната стойност на отписаните, напълно амортизирани дълготрайни материални активи с протокол за брак към 31.12.2016 г. е 73 хил. лева.

Към 31.12.2016 г. е направен преглед на оценките на имоти, машини и оборудване от технически експерти на Групата, за да се определи дали са настъпили условия за обезценка. Въз основа на този преглед ръководството е определило, че към тази дата не са установени условия за обезценка в стойността на имоти, машини и оборудване.

1. НЕМАТЕРИАЛНИ АКТИВИ

|  |  |  |
| --- | --- | --- |
|  | Програмни продукти | |
|  | 31.12.2016 | 31.12.2015 |
| Отчетна стойност | BGN'000 | BGN'000 |
| **Салдо на 1 януари** | **752** | **752** |
| Придобити | 13 | - |
| Отписани | (24) | - |
| **Салдо на 31 декември** | **741** | **752** |
| Натрупана амортизация |  |  |
| **Салдо на 1 януари** | **706** | **687** |
| Начислена амортизация за годината | 19 | 19 |
| Отписани | (24) | - |
| **Салдо на 31 декември** | **701** | **706** |
| **Балансова стойност на 31 декември** | **40** | **46** |
| **Балансова стойност на 1 януари** | **46** | **65** |

Отчетната стойност на напълно амортизираните нематериални активи, представени в консолидирания отчет за финансовото състояние към 31.12.2016 г. е 756 х. лв. (31.12.2015 г.: 706 х. лв.).

Отчетната стойност на отписаните, напълно амортизирани нематериални активи с протокол за брак към 31.12.2016 г. е 24 х.лв.

Репутацията, призната при придобиването на дъщерното дружество е обезценена до 100 % през 2007 г.

1. ИНВЕСТИЦИИ В СЪВМЕСТНИ ДРУЖЕСТВА

На 15.04.2014 г. по силата на сключено съвместно споразумение между Българска фондова борса – София АД, Македонска Борса за ценни книжа АД, Скопие и Загребска Борса АД е учредено съвместно дружество СЕЕ Линк ДОО, Скопие със седалище ул. Орце Николов 75, Скопие, Македония. Регистрираният капитал на СЕЕ Линк ДОО, Скопие към 31.12.2016 г. е в размер на 157 х. лв. (31.12.2015 г. - 157 х. лв.). Съгласно условията на споразумението всяка една от страните притежава 33,33 % от капитала на учреденото дружество.

През м. февруари 2015 г. и м. декември 2015 г. е извършено увеличение на основния капитал на съвместното дружество съответно с 57 х. лв. и 79 х. лв.

Към 31 декември балансовата стойност на участията на Групата в съвместни дружества, оценена по метода на собствения капитал, е както следва:

**31.12.2016 г.**

|  |  |  |  |  |
| --- | --- | --- | --- | --- |
| Съвместно дружество | Предмет на дейност | Държава | Балансова стойност към 31.12.2016 | Дял на участието в собствеността |
|  |  |  | BGN'000 | (%) |
| СЕЕ Линк ДОО | компютърни услуги и информационни технологии | Македония | 46 | 33.33 |

**31.12.2015 г.**

|  |  |  |  |  |
| --- | --- | --- | --- | --- |
| Съвместно дружество | Предмет на дейност | Държава | Балансова стойност към 31.12.2015 | Дял на участието в собствеността |
|  |  |  | BGN'000 | (%) |
| СЕЕ Линк ДОО | компютърни услуги и информационни технологии | Македония | 51 | 33.33 |

Движението на инвестициите в съвместни дружества към 31.12.2016 г. е представено по-долу:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо на 1 януари** | **51** | **7** |
|  |  |  |
| Вноска за увеличение на дяловия капитал | - | 45 |
| Дял в загубата за годината | (5) | (1) |
| **Салдо към 31 декември** | **46** | **51** |

Таблицата по-долу представя обобщена финансова информация за съвместно дружество СЕЕ Линк ДОО:

|  |  |  |
| --- | --- | --- |
| Финансови показатели | 31.12.2016 | 31.12.2015 |
| Обобщена информация от отчета за финансовото състояние | BGN’000 | BGN’000 |
| Текущи активи, в т.ч.: | 192 | 152 |
| Краткосрочни и други вземания | 73 | - |
| Парични средства и парични еквиваленти | 119 | 152 |
| Нетекущи активи | 507 | 164 |
| Текущи задължения | (51) | (24) |
| Финансиране | (512) | (140) |
| **Нетни активи** | **136** | **152** |

|  |  |  |
| --- | --- | --- |
| Обобщена информация от отчета за всеобхватния доход | 2016 | 2015 |
|  | BGN’000 | BGN’000 |
| Нетна загуба за годината | **(16)** | **(4)** |
| Общ всеобхватен доход за годината | **(16)** | **(4)** |

През 2016 година и 2015 година Групата няма получени дивиденти от участия в съвместни дружества.

Равнението между обобщената финансова информация за участието на Групата в съвместното дружество и неговата балансова стойност към 31 декември, включена в настоящия консолидиран финансов отчет е представено в таблицата по-долу:

|  |  |  |
| --- | --- | --- |
| СЕЕ Линк ДОО | 31.12.2016 | 31.12.2015 |
|  | BGN’000 | BGN’000 |
| Нетни активи | **136** | **152** |
| Дял на Групата (%) | 33.33% | 33.33% |
| **Балансова стойност на инвестицията** | **46** | **51** |

1. ИНВЕСТИЦИИ ВЪВ ФИНАНСОВИ АКТИВИ ДЪРЖАНИ ДО ПАДЕЖ

Към 31 декември 2016 г. Групата притежава държавни ценни книжа - евро облигации, закупени със сконто и премия, издадени от Министерство на финансите на РБългария, както следва:

31.12.2016 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | % | EUR ‘000 | EUR ‘000 | BGN’000 | BGN’000 |
| XS1083844503 | 03.07.2014 | 03.09.2024 | 2.95% | 1,535 | 1,531 | 2,995 | 3,275 |
| XS1208855889 | 26.03.2015 | 26.03.2027 | 2.63% | 520 | 520 | 1,017 | 1,054 |
|  |  |  |  |  |  | **4,012** | **4,329** |

Към 31 декември 2016 г. инвестициите в държавни ценни книжа, държани до падеж, са представени по амортизируема стойност. Годишните ефективни лихвени проценти по закупените облигациите са в диапазон 2,73% - 3,31%.

Купонните лихвени плащания по облигациите, са дължими веднъж годишно на 3 септември за емисия XS1083844503 и на 26 март за емисия XS1208855889 закупена на 19 май 2015 година.

31.12.2015 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | % | EUR ‘000 | EUR ‘000 | BGN’000 | BGN’000 |
| XS1083844503 | 03.07.2014 | 03.09.2024 | 2.95% | 1,535 | 1,530 | 2,992 | 3,115 |
| XS1208855889 | 26.03.2015 | 26.03.2027 | 2.63% | 520 | 519 | 1,015 | 994 |
|  |  |  |  |  |  | **4,007** | **4,109** |

Справедливата стойност на облигациите е оценена на база Ниво 1 и представлява текущата пазарна стойност на притежаваната емисия към 31.12.2016 г. (31.12.2015 г.) по данни от международните дългови пазари.

1. ИНВЕСТИЦИИ ВЪВ ФИНАНСОВИ АКТИВИ НА РАЗПОЛОЖЕНИЕ ЗА ПРОДАЖБА

Към 31 декември 2016 г. балансовата стойност на финансовите активи на разположение за продажба включва:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Инвестиции в дългови ценни книжа | 1,972 | 1,923 |
| Инвестиции в акции и дялове в капитала на други дружества и предприятия (малцинствено участие) | 315 | 350 |
| **Общо** | **2,287** | **2,273** |

Към 31 декември 2016 година инвестициите в дългови ценни книжа с фиксирани или определяеми плащания и фиксирани матуритетни дати включват инвестиции в две емисии държавни ценни книжа - облигации, закупени с премия, издадени от Министерство на финансите на РБългария, както следва:

**31.12.2016 г.**

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Валута | Дата на издаване | Дата на падеж | Лихва по купон | Номинал | Справедлива стойност | Справедлива стойност |
|  |  |  |  | % | ‘000 | ‘000 | BGN‘000 |
| BG2040210218 | Евро | 29.10.2010 | 29.09.2025 | 5.75% | 500 EUR | 661 EUR | 1,294 |
| BG2040012218 | Лева | 11.01.2012 | 11.07.2022 | 5.00% | 550 BGN | 678 BGN | 678 |
|  |  |  |  |  |  |  | **1,972** |

**31.12.2015 г.**

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Валута | Дата на издаване | Дата на падеж | Лихва по купон | Номинал | Справедлива стойност | Справедлива стойност |
|  |  |  |  | % | ‘000 | ‘000 | BGN‘000 |
| BG2040210218 | Евро | 29.10.2010 | 29.09.2025 | 5.75% | 500 EUR | 642 EUR | 1,256 |
| BG2040012218 | Лева | 11.01.2012 | 11.07.2022 | 5.00% | 550 BGN | 667BGN | 667 |
|  |  |  |  |  |  |  | **1,923** |

Годишният ефективен лихвен процент по облигациите в евро е 3.86 %, а по облигациите в лева 3.32 %. Падежът на купонните плащания на облигациите в евро е два пъти в годината на 29.03 и 29.09 до датата на падежа, а на облигациите в лева - два пъти в годината на 11.01 и 11.07 до датата на падежа.

Към 31 декември Групата притежава инвестиции в акции и дялове в капитала на други дружества и предприятия (малцинствено участие), както следва:

|  |  |  |  |  |
| --- | --- | --- | --- | --- |
| Дружество | 31.12.2016 | % | 31.12.2015 | % |
|  | BGN '000 | Участие | BGN '000 | Участие |
| Централен депозитар АД | 310 | 6.61 | 345 | 6.61 |
| Сдружение Български инвестиционен форум | 5 |  | 5 |  |
| **Общо** | **315** |  | **350** |  |

Инвестицията в Сдружение Български инвестиционен форум е оценена и представена по цена на придобиване.

Таблицата по-долу представя финансовите активи на разположение за продажба на Групата, които се оценяват на повтаряема база по справедлива стойност в консолидирания отчет за финансовото състояние:

Йерархия на справедливите стойности

|  |  |  |  |
| --- | --- | --- | --- |
| **Финансови активи на разположение за продажба** | Справедлива стойност | Ниво 1 | Ниво 3 |
| 31.12.2016 | BGN'000 | BGN'000 | BGN'000 |
| Инвестиции в дългови ценни книжа | 1,972 | 1,972 | - |
| Инвестиции в акции и дялове в капитала на други дружества и предприятия (малцинствено участие) | 310 | - | 310 |
| **Общо** | **2,282** | **1,972** | **310** |

|  |  |  |  |
| --- | --- | --- | --- |
| **Финансови активи на разположение за продажба** | Справедлива  стойност | Ниво 1 | Ниво 3 |
| **31.12.2015** | BGN'000 | BGN'000 | BGN'000 |
| Инвестиции в дългови ценни книжа | 1,923 | 1,923 | - |
| Инвестиции в акции и дялове в капитала на други дружества и предприятия (малцинствено участие) | 345 | - | 345 |
| **Общо** | **2,268** | **1,923** | **345** |

Таблицата по – долу показва равнение между началните и крайните салда на справедливите стойности на Ниво 1 и Ниво 3:

|  |  |  |  |
| --- | --- | --- | --- |
| Финансови активи на разположение за продажба | Ниво 1 | Ниво 3 | Общо |
|  | BGN’000 | BGN’000 | BGN’000 |
| **Салдо към 1 януари 2015 година** | **1,859** | **197** | **2,056** |
| Начислен приход от лихва по ефективен лихвен процент, включен в текущата печалба за годината (*Приложение № 9*) | 63 | - | 63 |
| Получена купонна лихва | (84) | - | (84) |
| Нереализирана печалба/(загуба), включена в друг всеобхватен доход *(Приложение № 11)* | 85 | 148 | 233 |
| **Салдо към 31 декември 2015 година** | **1,923** | **345** | **2,268** |
| Начислен приход от лихва по ефективен лихвен процент, включен в текущата печалба за годината (*Приложение № 9*) | 63 | - | 63 |
| Получена купонна лихва | (84) | - | (84) |
| Нереализирана печалба/(загуба), включена в друг всеобхватен доход *(Приложение № 11)* | 70 | (35) | 35 |
| **Салдо към 31 декември 2016 година** | **1,972** | **310** | **2,282** |

*Техники за оценяване и значими ненаблюдаеми входящи данни*

Таблицата по-долу показва техниките за оценяване към 31 декември, използвани при оценките по справедлива стойност на Ниво 3, както и използваните значими ненаблюдаеми входящи данни:

|  |  |  |  |  |
| --- | --- | --- | --- | --- |
| **Инвестиции в акции и дялове в капитала на други дружества и предприятия (малцинствено участие)** |  | **Подходи и техники за оценяване** |  | **Значими ненаблюдаеми входящи данни** |
| Ниво 3 |  | а.Приходен подход |  | \* прогнозен годишен темп на изменение на свободните парични потоци/приходи |
| Оценъчна техника: | \*терминален ръст |
| Метод на дисконтирани парични потоци (FCFE) | \* дисконтова норма |

*Количествена информация за оценките по справедлива стойност (Ниво 3)*

Таблицата по-долу представя количествена информация относно оценките по справедлива стойност, при които са използвани значими ненаблюдаеми входящи данни (Ниво 3):

|  |  |  |  |
| --- | --- | --- | --- |
| **Техника на оценяване** | **Ненаблюдаеми входящи данни** | **Диапазон** | **Взаимовръзка между значимите ненаблюдаеми входящи данни и оценяването по справедлива стойност – чувствителност спрямо ключовите предположения** |
| **средно претеглена величина** |
| Дисконтирани парични потоци |  |  | Приблизително оценената справедлива стойност би се увеличила (намалила), ако: |
|  |  |  |  |
|  | \* прогнозен годишен темп на изменение на свободните парични потоци/приходите | \* 31.12.2016 г.: 1% - 7%  (31.12.2016 г.:  средно претеглен: 4.0%)  (31.12.2015 г.: 2.2% - 2.5%) | \* прогнозният годишен темп на нарастване на свободните парични потоци е по-висок (по-нисък); |
|  |  | (31.12.2015 г.: средно претеглен: 2.35%) |  |
|  |  |  |  |
|  | \*терминален ръст | \* 31.12.2016 г.: 2.0% - 4.0%  (31.12.2016 г.:  средно претеглен: 3.0%)  (31.12.2015 г.: 1.9 % - 2.0%) | \* терминалният ръст е по-висок (по-нисък); |
|  |  | (31.12.2015 г.:  средно претеглен: 1.95 %) |  |
|  |  |  |  |
|  | \* дисконтова норма | \* 31.12.2016 г.: 12.31%  (31.12.2016 г.:  средно претеглен: 12.31%)  (31.12.2015 г.: 6.9% - 7.9% %) | \* дисконтовата норма е по-ниска (по-висока). |
|  |  | (31.12.2015 г.: средно претеглен: 7.4 %) |  |

*Анализ на чувствителността*

Анализът на чувствителността на справедливата стойност на инвестициите в акции и дялове в капитала на други дружества и предприятия (малцинствено участие) Ниво 3 по отношение на значимите ненаблюдаеми входящи данни, се основава на разумно възможните промени (увеличение или намаление) на всеки отделен от посочените показатели: а) прогнозен годишен темп на изменение на свободните парични потоци; б) терминален ръст; в) дисконтова норма като се приема, че останалите остават непроменени.

1. ОТСРОЧЕНИ ДАНЪЦИ

*Отсрочените данъци върху печалбата* към 31 декември са свързани със следните обекти в консолидирания отчет за финансовото състояние:

|  |  |  |  |  |
| --- | --- | --- | --- | --- |
| Описание на обектите | временна разлика | данък 10% | временна разлика | данък 10% |
|  | 31.12.2016 | 31.12.2016 | 31.12.2015 | 31.12.2015 |
|  | BGN'000 | BGN'000 | BGN'000 | BGN'000 |
| Имоти, машини, оборудване | 81 | 8 | 106 | 10 |
| Начисления за неизползван платен отпуск | 82 | 8 | 73 | 7 |
| Начисления за дългосрочни задължения към персонала | 52 | 5 | 45 | 5 |
| Обезценка на вземания | 9 | 1 | 12 | 1 |
| Обезценка на сметки в банки под специален надзор (квестура) | 265 | 27 | 265 | 27 |
| **Общо активи по отсрочени данъци:** | **489** | **49** | **501** | **50** |
|  |  |  |  |  |
| Инвестиции във финансови активи на разположение за продажба | (418) | (42) | (384) | (38) |
| **Общо пасиви по отсрочени данъци:** | **(418)** | **(42)** | **(384)** | **(38)** |
| **Нетни активи /(пасиви) по отсрочени данъци върху печалбата** | **71** | **7** | **117** | **12** |

При признаване на отсрочените данъчни активи е взета предвид вероятността отделните разлики да имат обратно проявление в бъдеще и възможностите на дружествата от Групата да генерират достатъчна данъчна печалба (*Приложение № 2.23*) .

Изменението в салдото на отсрочените данъци за годината е както следва:

|  |  |  |  |  |
| --- | --- | --- | --- | --- |
| **Отсрочени данъчни активи/(пасиви)** | Салдо на 01.01.2016 | Признати в отчета за всеобхватния доход | Признати в собствения капитал | Салдо на 31.12.2016 |
|
|  | BGN'000 | BGN'000 | BGN'000 | BGN'000 |
| Имоти, машини, оборудване | 10 | (2) | - | 8 |
| Начисления за неизползван платен отпуск | 7 | 1 | - | 8 |
| Начисления за дългосрочни задължения към персонала | 5 | - | - | 5 |
| Обезценка на вземания | 1 | - | - | 1 |
| Обезценка на сметки в банки под специален надзор (квестура) | 27 | - | - | 27 |
| Финансови активи на разположение за продажба | (38) | - | (4) | (42) |
| **Общо** | **12** | **(1)** | **(4)** | **7** |

|  |  |  |  |  |  |
| --- | --- | --- | --- | --- | --- |
| Отсрочени данъчни активи/(пасиви) | | Салдо на 01.01.2015 | Признати в  отчета за всеобхватния доход | Признати в собствения капитал | Салдо на 31.12.2015 |
|  |  | |
|  | | BGN'000 | BGN'000 | BGN'000 | BGN'000 |
| Имоти, машини, оборудване | | 11 | (1) | - | 10 |
| Начисления за неизползван платен отпуск | | 7 | - | - | 7 |
| Начисления за дългосрочни задължения към персонала | | 4 | 1 | - | 5 |
| Обезценка на вземания | | 4 | (3) | - | 1 |
| Обезценка на сметки в банки под специален надзор (квестура) | | 27 | - | - | 27 |
| Инвестиции във финансови активи на разположение за продажба | | (15) | - | (23) | (38) |
| **Общо** | | **38** | **(3)** | **(23)** | **12** |

1. ДРУГИ ДЪЛГОСРОЧНИ ВЗЕМАНИЯ

На 24 октомври 2014 г. Дружеството-майка е сключило Договор за прехвърляне на вземане, по силата на който Борсата като цедент е прехвърлила на цесионера своето вземане по депозит в банка в размер на 1,752 х.лв. с дисконт от 25 % (438 х.лв.) на цена определена в размер на 1,314 х.лв. Договорът съдържа прекратителни условия, зависещи от бъдещи събития, които биха могли да настъпят във връзка с промяна на статута на банката и евентуално оспорване и отмяна на извършените цесии и прихващания. Към 31 декември 2015 г. вземането по цесията е приета от синдиците на банката.

Плащането по Договора за цесия към Борсата е разсрочено на равни вноски за четири годишен период. Върху остатъчната стойност от главницата след изплащането на всяка вноска, е договорена годишна лихва в размер на 3%. Цесионерът заплаща цената при условия на разсрочено плащане до 30.12.2018 г. на осем равни вноски, като първата вноска и съответната лихва е била дължима на 27.02.2015 г. и е платена през м.март 2015 г., а останалите вноски са дължими на 30-то число м. юни и м. декември всяка година. Дължимите вноски по договора за цесия и съответните лихви на 30 декември 2015 г. и на 30 юни 2016 г., към датата на съставяне на настоящия отчет не са платени.

Вземането е необезпечено.

На 24 ноември 2016 г. Дружеството - майка е сключило Допълнително споразумение № 3 към Договор за прехвърляне на вземания от 24.10.2014 г., с което страните се договарят плащането на остатаъка от договорената продажна цена и дължимите върху нея лихви да бъде отложено до 30.05.2017 г. и в периода от 25.05.2017 г. до 30.05.2017 г. да договарят нов график за изплащане на остатъка и дължимите върху нея лихви от договорената продажна цена, при условие, че до 25.04.2017 г. не е предявен иск срещу Цесионера по чл.59, ал.3 или 5 от ЗБН или на други основания, с предмет обявяване на недействителността на извършеното от Цесионера прихващане с придобитото от Цедента вземане, и/или не е възникнал Спор по смисъла на &2 от Допълнителното споразумение № 2 от 29.12.2014 г. В случай, че бъде предявен иск срещу Цесионера по чл.59, ал.3 или 5 от ЗБН или на други основания, с предмет обявяване на недействителността на извършеното от Цесионера прихващане с придобитото от Цедента вземане, и/или възникне Спор по смисъла на &2 от Допълнително споразумение № 2 от 29.12.2014 г., отношенията между страните относно плащането на продажната цена се уреждат съобразно договореното в раздел II, &2.1- 2.6 от горепосоченото споразумение.

Към 31.12.2016г. цялото вземане в размер на 1,214 хил. лв. е представено като краткосрочно в статията *Други вземания и предплатени разходи* (*Приложение № 20*).

Към 31.12.2015г. другите дългосрочни вземания в размер на 657 х.лв. включват дългосрочната част на вземането по цесия на предоставен едногодишен депозит в банка, поставена под специален надзор през м. юни 2014 г. и съответно краткосрочната част в размер на 522 хил. лв. е представена в статията *Други вземания и предплатени разходи* (*Приложение № 20*).

1. ТЪРГОВСКИ ВЗЕМАНИЯ

|  |  |  |
| --- | --- | --- |
| Търговските вземания включват: | 31.12.2016 | 31.12.2015 |
|  | BGN'000 | BGN'000 |
| Вземания от клиенти | 175 | 47 |
| Натрупана обезценка | (3) | (3) |
| **Общо** | **172** | **44** |

Търговските вземания са свързани с дължими такси за оказани услуги съгласно правилника на Борсата (комисионни за сделки, такси за: регистрация, интернет и он-лайн търговия и информационно обслужване), които се заплащат обичайно при получаване на услугата или в следващите 2 дни, необходими за извършване на сетълмента. Обичайният кредитен период (обичайната обръщаемост на вземанията) e до 30 дни. Те са безлихвени, в лева 18 х.лева (31.12.2015 г.: 18 х.лв.) и евро – 154 х.лв. (31.12.2015 г.: 26 х.лв.).

Групата започва да начислява обезценки (чрез коректив) на база на своя исторически опит единствено при закъснение в изплащането на такси за регистрация и поддържане на емисии финансови инструменти повече от 180 дни, което се счита, че е индикатор за несъбираемост.

Движението на коректива за обезценка на търговските вземания е представен в таблицата по-долу:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо в началото на годината** | **(3)** | **(31)** |
| Отписване на обезценка по давност | 3 | 28 |
| **Салдо в края на годината** | **-** | **(3)** |

1. ДРУГИ ВЗЕМАНИЯ И ПРЕДПЛАТЕНИ РАЗХОДИ

Другите вземания и предплатени разходи включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Краткосрочна част на вземане по цесия на депозит в банка под специален надзор (*Приложение № 19*) | 1,214 | 522 |
| Вземания по данъци за възстановяване | 1 | 1 |
| Други вземания | 15 | 21 |
| Обезценка на други вземания | (10) | (10) |
|  | **5** | **11** |
| Предплатени разходи |  |  |
| Абонамент | 8 | 9 |
| Застраховки | 6 | 6 |
| Допълнително здравно осигуряване | 3 | 3 |
| Аванси за услуги | 21 | 15 |
|  | **38** | **33** |
| **Общо** | **1,258** | **567** |

Движението на коректива за обезценка на другите вземания е представен в таблицата по-долу:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| **Салдо в началото на годината** | **(10)** | **(12)** |
| Възстановена обезценка | - | 2 |
| **Салдо в края на периода годината** | **(10)** | **(10)** |

1. СРОЧНИ ДЕПОЗИТИ В БАНКИ

|  |  |  |
| --- | --- | --- |
| Срочните депозити в банки включват: | 31.12.2016 | 31.12.2015 |
|  | BGN'000 | BGN'000 |
| Трайно блокирани депозити в банки под особен надзор | 265 | 265 |
| Обезценка на трайно блокирани депозити в банки под особен надзор (Приложение 2.23) | (265) | (265) |
|  |  |  |
| Краткосрочни депозити в банки с оригинален матуритет от 3 до 12 месеца | 35 | 242 |
|  |  |  |
| **Общо** | **35** | **242** |

Срочните депозити в банки към 31.12.2016 г. са договорени в лева 35 х.лв. (31.12.2015 г.: в лева 242 х.лв.). Представени са по амортизируема стойност.

Договорените лихвени нива по срочните депозити в банки към 31.12.2016 г., са фиксирани на 0.50 % (31.12.2015 г.:са фиксирани в размер на 1.00% и 1.30%). Същите се променят и предоговарят на падежа на депозитите съобразно пазарните условия.

1. ПАРИЧНИ СРЕДСТВА И ПАРИЧНИ ЕКВИВАЛЕНТИ

Паричните средства и паричните еквиваленти включват:

|  |  |  |  |  |  |  |
| --- | --- | --- | --- | --- | --- | --- |
|  | | | 31.12.2016 | | 31.12.2015 | |
|  | | | BGN'000 | | BGN'000 | |
|  | | |  | |  | |
| Парични средства по текущи разплащателни сметки | | | 1,439 | | 686 | |
| Парични средства в каса | | | - | | 1 | |
| **Общо** | | | **1,439** | | **687** | |
|  | 31.12.2016 | | 31.12.2015 | |
|  | BGN'000 | | BGN'000 | |
| Парични средства и парични еквиваленти |  | |  | |
| в лева | 1,284 | | 448 | |
| във валута | 155 | | 239 | |
|  | **1,439** | | **687** | |

Предоставените към 31.12.2016 г. парични средства и парични еквиваленти в банки са в лева 1,284 х.лв. и в евро 155 х.лв.( 31.12.2015 г. в лева 448 х.лв. и в евро 239 х.лв.) Те са били с оригинален матуритет от три до шест месеца обичайно и с възможност за евентуално предоговаряне при настъпване на падежа. Лихвените равнища по разплащателните сметки са в границите от 0.10 % в зависимост от сумите по разплащателните сметки, вида на валутата и пазарните условия.

Наличните към 31.12.2016 г. парични средства са по текущи сметки на дружеството в следните банки: Юробанк България АД, СИБанк АД.

1. КАПИТАЛ И РЕЗЕРВИ

|  |  |  |
| --- | --- | --- |
|  | 31.12.2016 | 31.12.2015 |
|  | BGN '000 | BGN '000 |
| Основен акционерен капитал | 6,583 | 6,583 |
| Други резерви | 3,016 | 3,349 |
| Резерв по финансови активи на разположение за продажба | 376 | 345 |
| Натрупани печалби/(Натрупани загуби) | 26 | (370) |
| **Общо** | **10,001** | **9,907** |

Основен капитал

Към 31 декември 2016 г. регистрираният акционерен капитал на Българска Фондова Борса – София АД възлиза на 6,583 х.лв. (31.12.2015 г.: 6,583 х.лв.), разпределен в 6,582,860 напълно платени обикновени поименни акции с право на глас с номинална стойност на акция - 1 лев.

Акциите на Дружеството-майка са регистрирани за търговия на Българска Фондова Борса.

Към 31.12.2016 г. издадените и напълно платени обикновени акции на Дружеството-майка са 6,582,860, бр. (31.12.2015 г.: 6,582,860 бр.), а стойността на основния капитал – 6,583 х.лв.

С решение на извънредното Общо събрание на акционерите на „Българска фондова борса - София” АД от 13.09.2010 г. капиталът на Дружеството-майка е увеличен със 715,000 лева срещу парична вноска, чрез издаване на нови 715,000 броя акции, с номинал 1 лев. Капиталът е записан и изцяло внесен от акционера Министерство на финансите. В резултат на това увеличение, участието на държавата чрез Министерството на финансите в капитала на Борсата се е увеличило от 44 % на 50.05 %.

Към 31.12.2016 г. основният капитал на Българска фондова борса - София АД е в размер на 6,582,860 лв., като от тях 3,295,000 лв. се притежават от Министерство на финансите.

*Резервите* на Групата са обобщено представени в таблицата по-долу:

|  |  |  |
| --- | --- | --- |
|  | 31.12.2016 | 31.12.2015 |
|  | BGN '000 | BGN '000 |
| Законови резерви | 658 | 658 |
| Допълнителни резерви | 2,358 | 2,691 |
| Резерв по финансови активи на разположение за продажба | 376 | 345 |
| **Общо** | **3,392** | **3,694** |

**Законовите резерви** в размер на 658 х.лв. (31.12.2015 г: 658 х.лв.) включват изцяло сумите за фонд „Резервен”, формирани от разпределение на печалбата на Дружеството-майка.

**Допълнителните резерви** в размер на 2,358 х. лв. (31.12.2015 г.: 2,691 х.лв.) са формирани от разпределение на печалбите по решение на акционерите и могат да бъдат използвани за разпределение на дивиденти, както и за увеличение на основния капитал и за покриване на загуби.

Намалението в размера им се дължи на покриване на загубата за 2014 г. в размер на 478 х. лв. от допълнителни резерви на Дружеството - майка по решение на годишното общо събрание на акционерите на Борсата, проведено на 30 юни 2015 г.

Намалението в размера им се дължи още на покриване на загубата за 2015 г. в размер на 333 х. лв. от допълнителни резерви на Дружеството - майка по решение на годишното общо събрание на акционерите на Борсата, проведено на 21 юни 2016 г.

Дружеството-майка разпределя и изплаща дивиденти на основание отмяна на забраната за разпределяне на дивидент от отменения чл. 21, ал. 2 от ЗППЦК (ДВ бр.86 от 2006 г.) и промяна в Устава на дружеството и по решение на Общото събрание.

Движението на допълнителните резерви на Групата е както следва:

|  |  |  |
| --- | --- | --- |
|  | 31.12.2016 | 31.12.2015 |
|  | BGN '000 | BGN '000 |
| **Салдо на 1 януари** | **2,691** | **3,169** |
|  |  |  |
| Покриване на загуба по рения на ОСА | (333) | (478) |
| **Салдо на 31 декември** | **2,358** | **2,691** |

Резервът по финансови активи на разположение за продажба към 31.12.2016 г. е положителна величина в размер на 376 х.лв. (31.12.2015 г.: 345 х.лв.) и е формиран от ефектите от последваща оценка на инвестициите във финансови активи на разположение за продажба по справедлива стойност.

Движението на резерва по финансови активи на разположение за продажба е както следва:

|  |  |  |
| --- | --- | --- |
|  | 31.12.2016 | 31.12.2015 |
|  | BGN '000 | BGN '000 |
| **Салдо на 1 януари** | **345** | 135 |
| Нетен доход от преоценки на инвестиции във финансови активи на разположение за продажба | 35 | 233 |
| Данък върху дохода по преоценките на инвестиции във финансови активи на разположение за продажба | (4) | (23) |
| **Салдо 31 декември** | **376** | 345 |

Към 31 декември компонентът „натрупани печалби ”в размер на 26 х.лв. (31.12.2015 г: натрупана загуба – 370 х.лв.), включва и признатата натрупана актюерска печалба в размер на 20 х.лв. (31.12.2015 г.: 21 х.лв.), отчетена при последващи оценки на планове с дефинирани пенсионни доходи във връзка с МСС 19 Пенсионни и други доходи на наети лица.

|  |  |  |
| --- | --- | --- |
| Натрупани (загуби)/печалби | 31.12.2016 | 31.12.2015 |
|  | BGN'000 | BGN'000 |
| **Салдо на 1 януари** | (370) | (503) |
|  |  |  |
|  |  |  |
| Покриване на загуба от допълнителни резерви | 333 | 478 |
| Текуща печалба / (загуба)за годината | 64 | (338) |
| Актюерски загуби от последващи оценки | (1) | (7) |
| **Салдо на 31 декември** | 26 | (370) |

Съгласно решение на годишното общо събрание на акционерите на Борсата, проведено на 21 юни 2016 г., е взето решение за покриване на загубата за 2015 г. общо в размер на 333 х.лв. от допълнителни резерви на Дружеството – майка.

Съгласно решение на годишното общо събрание на акционерите на Борсата, проведено на 30 юни 2015 г., е взето решение за покриване на загубата за 2014 г. общо в размер на 478 х.лв. от допълнителни резерви на Дружеството – майка.

|  |  |  |
| --- | --- | --- |
| Доход на акция/ (Загуба) | 2016 | 2015 |
| Средно претеглен брой акции | 6,582,860 | 6,582,860 |
| Нетна печалба /(загуба) за годината (BGN’000) | 64 | (338) |
| Доход на акция /(Загуба) на акция (BGN) | **0,01** | **(0,05)** |

1. ЗАДЪЛЖЕНИЯ КЪМ ПЕРСОНАЛА ПРИ ПЕНСИОНИРАНЕ

Дългосрочните задължения към персонала при пенсиониране включват сегашната стойност на задължението на Групата за изплащане на обезщетения на лица от наетия персонал към датата на консолидирания отчет за финансово състояние при настъпване на пенсионна възраст.

Съгласно Кодекса на труда в България всеки служител има право на обезщетение в размер на две брутни заплати при пенсиониране, а ако е работил при същия работодател през последните 10 години от трудовия му стаж, обезщетението е в размер на шест брутни заплати към момента на пенсиониране. Това е план с дефинирани доходи (*Приложение № 2.16*).

За определяне на тези задължения Групата е направила актюерска оценка, като е ползвала услугите на сертифициран актюер.

Изменението в сегашната стойност на задълженията към персонала при пенсиониране е както следва:

|  |  |  |
| --- | --- | --- |
|  | 2016 | 2015 |
|  | BGN '000 | BGN'000 |
| **Сегашна стойност на задълженията на 1 януари** | 62 | 48 |
| Разход за лихви за годината | 2 | 2 |
| Разход за текущ стаж за годината | 5 | 5 |
|  |  |  |
| Ефекти от последващи оценки за годината, в т.ч.: | 1 | 7 |
| Актюерски загуби/(печалби) от корекции, дължащи се на минал опит | (1) | (2) |
| Актюерски загуби от промени в демографските предположения | - | 3 |
| Актюерски загуби от промени във финансовите предположения | 2 | 6 |
| **Сегашна стойност на задължението на 31 декември** | 70 | 62 |

Начислените суми в консолидирания отчет за всеобхватния доход по дългосрочни доходи на персонала при пенсиониране са както следва:

|  |  |  |
| --- | --- | --- |
|  | 2016 | 2015 |
|  | BGN'000 | BGN'000 |
| Разход за текущ стаж | 5 | 5 |
| Разход за лихви | 2 | 2 |
|  |  |  |
| Нетна актюерска загуба | (1) | (7) |
| **Компоненти на разходите по планове с дефинирани доходи, признати в печалбата или загубата (*Приложение № 7*)** |  |  |
| Ефекти от последващи оценки на задълженията към персонала при пенсиониране: |  |  |
| Загуби/(Печалби), възникнали от корекции, дължащи се на опита | (1) | (2) |
| Загуби, възникнали от промени в демографските предположения | - | 3 |
| Загуби, възникнали от промени във финансовите предположения | 2 | 6 |
| **Компоненти на разходите по планове с дефинирани доходи, признати в други компоненти на всеобхватния доход (*Приложение № 11*)** | **1** | **7** |
| **Общо:** | **1** | **7** |

При определяне на настоящата стойност към 31.12.2016 г. са направени следните актюерски предположения:

* за определяне на дисконтовия фактор е използвана норма на база годишен лихвен процент в размер на 2.5 % (2015 г.: 2.8 %). Направеното предположение се базира на данните за доходността на дългосрочните ДЦК с 10 годишен матуритет;
* предположението за бъдещото ниво на работните заплати се базира на предоставената информация от ръководството на Дружеството-майка и е в размер на 5 % годишен ръст спрямо предходния отчетен период (2015 г.: 5 %);
* смъртност – по таблицата за смъртност на НСИ за общата смъртност на населението на България за периода 2013 г. - 2015 г. (2015 г.: по таблицата за смъртност на НСИ за периода 2012 г. - 2014г.);
* темп на текучество – между 0 и 8 % в зависимост от пет обособени възрастови групи (2015 г.: между 0 и 8 %).

Този план с дефинирани доходи създава експозиция на Групата към следните рискове: инвестиционен, лихвен, риск свързан с дълголетието и риск свързан с нарастването на работните заплати. Ръководството на Ддружеството-майка ги определя по следния начин:

* за инвестиционния – доколкото това е нефондиран план, Групата следва да наблюдава и текущо балансира предстоящите плащания по него с осигуряването на достатъчен паричен ресурс. Историческият опит, а и структурата на задължението, показват, че необходимият по години ресурс не е съществен спрямо обичайно поддържаните ликвидни средства;
* за лихвения - всяко намаление на доходността на ДЦК с подобна срочност води до увеличение на задължението по плана;
* за риска, свързан с дълголетието - сегашната стойност на задължението към персонала при пенсиониране се изчислява, прилагайки най-добрата преценка и актуална информация за смъртността на участниците в плана. Увеличението на продължителността на живота би повлияла за евентуално увеличение на задължението. През последните години се наблюдава относителна устойчивост на този показател; и
* за риска, свързан с нарастването на работните заплати - сегашната стойност на задължението към персонала при пенсиониране се изчислява прилагайки най-добрата преценка за бъдещото нарастване на работните заплати на участниците в плана. Такова увеличение би довело до увеличение на задължението на плана.

Анализът на чувствителността на основните актюерски предположения се основава на разумно възможните промени в тези предположения към края на отчетния период като се приема, че останалите остават непроменени.

Ефектите от изменението (увеличение или намаление) с 1 % на: *а) ръста на заплатите; б) дисконтовата норма и в) текучество* върху сумата на отчетените разходи за текущ стаж и лихви за 2016 г. и респ. върху сегашната стойност на задължението за изплащане на дефинирани доходи при пенсиониране, са оценени както следва:

Ефекти върху размера на отчетените разходи от промяна на основните предположения:

|  |  |  |  |  |  |  |
| --- | --- | --- | --- | --- | --- | --- |
|  | 2016 година | | | 2015 година | | |
|  | Увеличение |  | Намаление | Увеличение |  | Намаление |
|  | BGN '000 |  | BGN '000 | BGN '000 |  | BGN '000 |
| Изменение на ръста на заплатите | 1 |  | (1) | 1 |  | (1) |
| Изменение на дисконтовата норма | - |  | - | (1) |  | 1 |
| Изменение в текучеството | (1) |  | 1 | - |  | - |

Ефекти върху размера на отчетеното задължение от промяна на основните предположения:

|  |  |  |  |  |  |  |
| --- | --- | --- | --- | --- | --- | --- |
|  | 2016 година | | | 2015 година | | |
|  | Увеличение |  | Намаление | Увеличение |  | Намаление |
|  | BGN '000 |  | BGN '000 | BGN '000 |  | BGN '000 |
| Изменение на ръста на заплатите | 8 |  | (7) | (7) |  | (7) |
| Изменение на дисконтовата норма | (7) |  | 9 | (1) |  | 1 |
| Изменение в текучеството | (8) |  | 7 | - |  | - |

Средно претеглената дюрация на задълженията за изплащане на дефинирани доходи на персонала е 11.5 г. (2015г.: 11.9 г.).

Очакваните плащания на обезщетения при пенсиониране по плана с дефинирани доходи за следващите пет години са както следва:

|  |  |
| --- | --- |
| Прогнозни плащания | Пенсиониране по възраст и стаж |
|  | BGN '000 |
| Плащания през 2017 г. | 16 |
| Плащания през 2018 г. | - |
| Плащания през 2019 г. | - |
| Плащания през 2020 г. | 1 |
| Плащания през 2021 г. | 27 |
|  | **44** |

Няма очаквани плащания на обезщетения при пенсиониране, свързани с болест през следващите пет години.

1. ЗАДЪЛЖЕНИЯ КЪМ ДОСТАВЧИЦИ И ДРУГИ КРЕДИТОРИ

Задълженията към доставчици и други кредитори включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN '000 | BGN '000 |
| Задължения към доставчици | 301 | 307 |
| Задължения към други кредитори | 37 | 37 |
| Предплатени такси | 38 | 28 |
| **Общо** | **376** | **372** |

Задълженията към доставчици към 31.12.2016 г. са текущи по доставки на услуги за 2016 г. и са деноминирани в лева: 16 х.лв. и в евро: 285 х.лв. (31.12.2015 г. са в лева - 38 х.лв. и в евро – 269 х.лв.).

Задълженията към други кредитори включват сумата на предоставените гаранционни депозити от страна на членовете на Съвета на директорите, съгласно договорите за управление в размер на три месечни възнаграждения.

Предплатените такси включват основно такси за информационно обслужване, регистрация и поддръжка на регистрация на Основен пазар (BSE) и Алтернативен пазар (BaSE) за 2017 г. (респ. 2016 г.), които се плащат съгласно правилника на Борсата.

1. ЗАДЪЛЖЕНИЯ ЗА ДИВИДЕНТИ

Към 31.12.2016 г. сумата в размер на 69 х.лв. (31.12.2015 г.: 71 х.лв.) представлява неизплатени дивиденти на акционери от разпределение на печалбата за 2013 г., 2012 г., 2011 г. (*Приложение № 25*).

1. ЗАДЪЛЖЕНИЯ ЗА ДАНЪЦИ

Задълженията за данъци включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Данък върху добавена стойност | 39 | 27 |
| Данъци върху доходите на физическите лица | 8 | 9 |
| Данъци върху разходите | 3 | 3 |
| **Общо** | **50** | **39** |

Данъчните задължения на дружествата от Групата са текущи.

До датата на издаване на отчета на Групата са извършени ревизии и проверки, както следва:

* по ДДС – до 30.04.2004 г.
* пълна данъчна ревизия – към 31.12.2002 г.
* от Национален осигурителен институт – до 30.06.1999 г.

Данъчна ревизия се извършва в петгодишен срок от изтичане на годината, през която е подадена данъчната декларация за съответното задължение. Ревизията потвърждава окончателно данъчното задължение на съответното дружество-данъчно задължено лице, освен в изрично предвидените от законодателството случаи.

1. ЗАДЪЛЖЕНИЯ КЪМ ПЕРСОНАЛА И СОЦИАЛНОТО ОСИГУРЯВАНЕ

Задълженията към персонала и социалното осигуряване включват:

|  |  |  |
| --- | --- | --- |
|  | 31.12.2016 | 31.12.2015 |
|  | BGN'000 | BGN'000 |
| Задължения по неизползвани компенсируеми отпуски | 74 | 63 |
| Задължения към социално и здравно осигуряване за компенсируеми отпуски | 10 | 8 |
| Задължения към социално и здравно осигуряване свързани с текущи задължения | 16 | 17 |
| **Общо** | **100** | **88** |

1. СЕГМЕНТНО ОТЧИТАНЕ

Сегментното отчитане в Групата е организирано на база основните бизнес дейности, извършвани от дружествата в Групата: а) търговия с финансови инструменти; б) информационно обслужване и в) регистрация и поддържане на емисии ценни книжа за търговия.

Статиите на приходите, разходите и резултата на бизнес сегментите, определени в Групата включват:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Търговия с финансови инструменти** | | **Информационно обслужване** | | **Регистрация и поддържане на емисии**  **финансови инструменти за търговия** | | **Общо** | |
|  | **2016** | **2015** | **2016** | **2015** | **2016** | **2015** | **2016** | **2015** |
|  | **BGN'**  **000** | **BGN'**  **000** | **BGN'**  **000** | **BGN'**  **000** | **BGN'**  **000** | **BGN'**  **000** | **BGN'**  **000** | **BGN'**  **000** |
| **Приходи по сегменти** | **643** | **594** | **480** | **355** | **654** | **683** | **1,777** | **1,632** |
| Разходиза материали и консумативи | (6) | (8) | (3) | (3) | (5) | (8) | (14) | (19) |
| Разходи за външни услуги | (624) | (629) | (117) | (74) | (207) | (216) | (948) | (919) |
| Разходи за персонал | (556) | (530) | (164) | (195) | (257) | (271) | (977) | (996) |
| Други разходи | (36) | (33) | (17) | (10) | (29) | (28) | (82) | (71) |
| **Общо оперативни разходи** | **(1,222)** | **(1,200)** | **(301)** | **(282)** | **(498)** | **(523)** | **(2,021)** | **(2,005)** |
| **Резултат на сегмента** | **(579)** | **(606)** | **179** | **73** | **156** | **160** | **(244)** | **(373)** |
| Неразпределени оперативни доходи от дейността | | | | | |  | 402 | 109 |
| Неразпределени оперативни разходи от дейността | | | | | |  | (311) | (302) |
| **(Загуба)от оперативна дейност** | | | | | |  | **(153)** | **(566)** |
| Финансови приходи |  |  |  |  |  |  | 223 | 232 |
|  |  |  |  |  |  |  |  |  |
| Загуба от инвестиции в съвместни дружества | | | | | |  | (5) | (1) |
| Печалба/(Загуба)/ преди данък върху печалбата | | | | | |  | 65 | (335) |
| (Разход за) / Икономия от данък върху печалбата | | | | | |  | (1) | (3) |
| **Нетна печалба /(загуба) за годината** |  |  |  |  |  |  | **64** | **(338)** |

Активите и пасивите на бизнес сегментите включват:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Търговия с финансови инструменти** | | **Информационно обслужване** | | **Регистрация и поддържане на емисии финансови инструменти за търговия** | | **Общо** | |
|  | **2016** | **2015** | **2016** | **2015** | **2016** | **2015** | **2016** | **2015** |
|  | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** | **BGN'000** |
| Активи по бизнес сегменти |  |  |  |  |  |  |  |  |
| Търговски вземания | 17 | 8 | 155 | 26 | - | 6 | 172 | 40 |
| Активи на сегмента | 17 | 8 | 155 | 26 | - | 6 | 172 | 40 |
| Неразпределени активи |  |  |  |  |  |  | **10,494** | **10, 499** |
| **Общо активи** |  |  |  |  |  |  | **10,666** | **10, 539** |
|  |  |  |  |  |  |  |  |  |
| Пасиви по бизнес сегменти |  |  |  |  |  |  |  |  |
| Задължения към доставчици | 285 | 289 | - | - | - | - | 285 | 289 |
| Задължения към персонала и социалното осигуряване | 38 | 44 | 8 | 10 | 22 | 22 | 68 | 76 |
| Пасиви на сегмента | 323 | 333 | 8 | 10 | 22 | 22 | 353 | 365 |
| Неразпределени пасиви |  |  |  |  |  |  | **312** | **267** |
| **Общо пасиви** |  |  |  |  |  |  | **665** | **632** |

Групата няма капиталови разходи, свързани с бизнес сегментите.

През 2016 г. няма отчетени разходи за амортизация, свързани с бизнес сегментите (2015 г.: няма).

През 2016 г. няма отчетени непарични разходи, различни от амортизации, свързани с бизнес сегменти (2015 г.: няма).

Дружеството-майка и дъщерното дружество от Група Българска Фондова Борса – София извършват своята дейност само на територията на Република България, а съвместното дружество оперира на територията на Република Македония.

Към 31.12.2016 г. Групата е реализирала приходи от български клиенти в размер на 1,449 х.лв. (31.12.2015 г.: 1,417 х.лв.), а приходите от чуждестранни клиенти са в размер на 328 х.лв. (31.12.2015 г.: 215 х.лв.).

Общите приходи от сделки с най-големите клиенти на дружествата от Групата и съответния бизнес сегмент за както следва:

|  |  |  |  |  |
| --- | --- | --- | --- | --- |
|  |  | 2016 |  | бизнес сегмент |
|  |  | BGN’000 | % |  |
| Клиент 1 | чуждестранен клиент | 301 | 17% | информационно обслужване |
| Клиент 2 | български клиент | 79 | 4% | търговия на финансови инструменти |
| Клиент 3 | български клиент | 78 | 4% | търговия на финансови инструменти |
| Клиент 4 | български клиент | 70 | 4% | търговия на финансови инструменти |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | | 2015 |  | | бизнес сегмент | |
|  |  | | | BGN’000 | % | |  | |
| Клиент 1 | чуждестранен клиент | | | 172 | 11% | | информационно обслужване | |
| Клиент 2 | български клиент | | | 73 | 4% | | търговия на финансови инструменти | |
| Клиент 3 | български клиент | | | 72 | 4% | | търговия на финансови инструменти | |
| Клиент 4 | български клиент | | | 63 | 4% | | търговия на финансови инструменти | |
|  | |  |  | | |  | |  | |

1. УПРАВЛЕНИЕ НА ФИНАНСОВИЯ РИСК

В хода на обичайната си дейност Групата може да бъде изложена на различни финансови рискове, най-важните от които са: *пазарен риск* (включващ валутен риск, риск от промяна на справедливата стойност и ценови риск), *кредитен риск, ликвиден риск и риск на лихвено-обвързаните парични потоци.* Общото управление на риска е фокусирано върху прогнозиране на резултатите от определени области на финансовите пазари за постигане на минимизиране на потенциалните отрицателни ефекти, които биха могли да се отразят върху финансовите резултати и състояние на Групата. Политиката в тази област е свързана с извършването на оценки на пазарните обстоятелства във връзка с направените инвестиции и формите за поддържане на ликвидните средства. Част от прилаганите механизми са свързани и с анализ и търсене на приложими решения по отношение определянето на адекватни цени на услугите, предлагани от Дружеството-майка. Основният стремеж при управлението на рисковете е недопускането на неоправданата им концентрация.

Управлението на риска в Групата се осъществява текущо от оперативното ръководство на Дружеството-майка и управителя на дъщерното дружество съгласно политиката, определена от Съвета на директорите на Дружеството-майка. Съветът на директорите е приел основни принципи на общото управление на финансовия риск, на базата на които са разработени конкретните процедури за управление на отделните специфични рискове, като валутен, ценови, лихвен, кредитен и ликвиден, и за риска при използването на недеривативни инструменти.

Категории финансови инструменти:

|  |  |  |
| --- | --- | --- |
| Финансови активи | 31.12.2016 | 31.12.2015 |
|  | BGN '000 | BGN '000 |
| **Финансови активи държани до падеж** | **4,012** | **4,007** |
| Инвестиции във финансови активи държани до падеж | **4,012** | **4,007** |
| **Финансови активи на разположение за продажба** | **2,287** | **2,273** |
| Инвестиции във финансови активи на разположение за продажба | **2,287** | **2,273** |
| **Кредити и вземания** | **2,860** | **2,152** |
| Други дългосрочни вземания | - | 657 |
| Търговски вземания | 172 | 44 |
| Други текущи вземания | 1,214 | 522 |
| Срочни депозити в банки | 35 | 242 |
| Парични средства и парични еквиваленти | 1,439 | 687 |
| **Общо** | **9,159** | **8,432** |

|  |  |  |
| --- | --- | --- |
| Финансови пасиви | 31.12.2016 | 31.12.2015 |
|  | BGN '000 | BGN '000 |
| **Финансови пасиви по амортизирана стойност** | **370** | **378** |
| Търговски и други задължения | 301 | 307 |
| Задължения за дивиденти | 69 | 71 |
| **Общо** | **370** | **378** |

* 1. Пазарен риск

а. Валутен риск

Групата не е изложена на валутен риск, защото почти всички нейни операции и сделки са деноминирани в български лева и/или евро, доколкото последното е с фиксиран курс спрямо лева по закон.

б. Ценови риск

Групата е изложена на ценови риск по отношение на притежаваните от нея ценни книжа, класифицирани на разположение за продажба, вкл. и поради концентрация в типа книжа. Ръководството на Дружеството-майка оценява като цяло този риск като нисък поради консервативния характер на инвестициите - основно в български държавни ценни книжа. То е установило процедури за текущо наблюдение на промените в цените, доходността и матуритетната структура на притежаваните държавни ценни книжа, и респ. предприемане на своевременни мерки и действия при наличие на индикатори за по-трайни негативни тенденции, особено сега в обстановката на световната икономическа криза, респ. текущи и задълбочени анализи на обслужването на вътрешния дълг и възможностите за обслужване в бъдеще от страна на българската държава.

Ръководството на Дружеството-майка не е разглеждало възможността за инвестиции в корпоративни дългови инструменти поради неприемливия кредитен риск и ниската ликвидност. Поради дългия срок до падежа и потенциалната възможност през следващите 5 години да се наложи ползване на средствата инвестирани в дългосрочни ДЦК, ръководството на Дружеството-майка е приело те да се класифицират „на разположение за продажба”, което налага периодична преоценка на тези активи и съответно отчитане на ефектите от нея в отделен преоценъчен резерв (през друг всеобхватен доход) към капитала на Групата.

Към датата на изготвяне на консолидирания отчет ръководството на Дружеството-майка счита, че средствата инвестирани в дългосрочни ДЦК не са непосредствено необходими за извършването на оперативната дейност на Групата.

* 1. Кредитен риск

Финансовите активи на Групата са концентрирани в следните групи: парични средства (текущи сметки и срочни депозити), инвестиции във финансови активи, държани до падеж, инвестиции във финансови активи на разположение за продажба (държавни ценни книжа и малцинствено участие в други предприятия), търговски и други краткосрочни вземания.

Кредитният риск е свързан с риска някой от контрагентите й да не бъде в състояние да изпълни изцяло и в обичайно предвидените срокове задълженията си към нея. Търговските вземания са представени в консолидирания отчет за финансовото състояние в нетен размер, след приспадане на начислените обезценки по трудносъбираеми вземания. Такива обезценки са направени където и когато са били налице събития, идентифициращи загуби от несъбираемост съгласно предишен опит.

Групата няма значителна концентрация на кредитен риск, тъй като Дружеството-майка извършва специализиран вид услуги на своите клиенти, които са основно инвестиционни посредници и банки в България. Те имат добро финансово състояние, дълга история и търговско сътрудничество с Борсата и не допускат нарушения при спазването на кредитните условия съгласно правилника за дейността й по отношение изплащането на дължимите такси за ползваните услуги от Дружеството-майка.

При държаните дългосрочни дългови инструменти с емитент Република България, съществува кредитен риск, но се приема, че поради високия кредитен рейтинг на суверена на този етап кредитният риск е нисък.

Политиката на Дружеството-майка е да извършва продажбите си при условията на незабавно плащане – основно такси за борсовата търговия, които се заплащат след два дни при сетълмента на сделката. Събираемостта на вземанията се контролира текущо и стриктно от отдела за регистрации, търговия и финансовия отдел, съгласно установената политика на Дружеството-майка. За целта ежедневно се прави преглед на откритите позиции по клиенти, както и получените постъпления, като се извършва равнение и анализ. Таксите за първоначална регистрация и поддържане на регистрация от страна на клиентите се заплащат преди да бъдат допуснати до активна търговия.

За ограничаване на риска относно паричните средства и предоставени депозити Груповата политика е да ги разпределя по текущи и депозитни сметки с различен срок в различни финансови институции в България.

* 1. Ликвиден риск

Ликвидният риск се изразява в негативната ситуация Групата да не бъде в състояние да посрещне безусловно всички свои задължения съгласно техния падеж. Тя провежда консервативна политика по управление на ликвидността, чрез която постоянно поддържа оптимален ликвиден запас парични средства, добра способност на финансиране на стопанската си дейност, осъществява постоянно контролно наблюдение на фактическите и прогнозни парични потоци по периоди напред и поддържане на равновесие между матуритетните граници на активите и пасивите на Групата. Групата генерира и разполага с достатъчно собствени оборотни средства и няма необходимост от привлечени средства за извършване на оперативната си дейност. Текущо матуритетът и своевременното осъществяване на плащанията се следи от финансовия отдел, като се поддържа ежедневна информация за наличните парични средства и предстоящите плащания. Свободните средства се инвестират в срочни депозити при банки, с обичаен оригинален матуритет от 1-6 месеца, считани за сравнително нискорискови инструменти, при относително висока доходност.

Към 31 декември финансовите недеривативни пасиви на Групата и към двете дати на консолидирания отчет за финансовото състояние са с до един месец остатъчен матуритет спрямо договорения.

* 1. Риск на лихвоносните парични потоци

Като цяло Групата има значителна част лихвоносни активи. Приходите и оперативните парични потоци са стабилни, предвидими и относително слабо зависими от промените в пазарните лихвени равнища, доколкото основната част от лихвоносните активи са с фиксиран лихвен процент – инвестиции, държани до падеж - облигации (деноминирани в евро), инвестиции на разположение за продажба (държавни ценни книжа в лева и евро) и предоставени срочни депозити в банки (в лева и в евро).

|  |  |  |  |  |
| --- | --- | --- | --- | --- |
| 31.12.2016 | Лихвени | | Нелихвени | Общо |
|  | Фиксиран лихвен % | Плаващ лихвен % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции във финансови активи държани до падеж | 3,963 | - | 49 | 4,012 |
| Инвестиции във финансови активи на разположение за продажба | 1,945 | - | 342 | 2,287 |
|  |  |  |  |  |
| Търговски вземания | - | - | 172 | 172 |
| Други текущи вземания | 1,179 | - | 35 | 1,214 |
| Срочни депозити в банки | 35 | - | - | 35 |
| Парични средства и парични еквиваленти | - | 1,439 | - | 1,439 |
|  | **7,122** | **1,439** | **598** | **9,159** |
| **Финансови пасиви** |  |  |  |  |
| Търговски и други задължения | - | - | 301 | 301 |
| Задължения за дивиденти | - | - | 69 | 69 |
|  | **-** | **-** | **370** | **370** |

|  |  |  |  |  |
| --- | --- | --- | --- | --- |
| 31.12.2015 | Лихвени | | Нелихвени | Общо |
|  | Фиксиран лихвен % | Плаващ лихвен % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции във финансови активи държани до падеж | 3,962 | - | 45 | 4,007 |
| Инвестиции във финансови активи на разположение за продажба | 1,896 | - | 377 | 2,273 |
| Други дългосрочни вземания | 657 | - | - | 657 |
| Търговски вземания | - | - | 44 | 44 |
| Други текущи вземания | 493 | - | 29 | 522 |
| Срочни депозити в банки | 241 | - | 1 | 242 |
| Парични средства и парични еквиваленти | - | 686 | 1 | 687 |
|  | **7,249** | **686** | **497** | **8,432** |
| **Финансови пасиви** |  |  |  |  |
| Търговски и други задължения | - | - | 307 | 307 |
| Задължения за дивиденти | - | - | 71 | 71 |
|  | **-** | **-** | **378** | **378** |

* 1. Управление на капиталовия риск

С управлението на капитала, Групата цели да създава и поддържа възможности тя да продължи да функционира като действащо предприятие и да осигурява съответната възвръщаемост на инвестираните средства на акционерите и стопански ползи на другите заинтересовани лица от и участници в нейния бизнес, както и да поддържа оптимална капиталова структура, за да се редуцират разходите за капитал.

И през 2016 г. стратегията на ръководството на Дружеството-майка е да се работи изцяло със собствени средства, генерирани от стопанската й дейност, без да ползва привлечени заемни средства. Тя остава непроменена спрямо 2015 г.

Групата текущо наблюдава осигуреността и структурата на капитала си. Характерното за нея е, че тя традиционно финансира дейността си от собствените си генерирани печалби и чрез своите акционери, без използване на дългов капитал.

Справедлива стойност

Концепцията за справедливата стойност предполага реализиране на финансови инструменти чрез продажба, на база позицията, предположенията и преценките на независими пазарни участници на основен или най-изгоден за даден актив или пасив пазар. За своите финансови активи и пасиви Групата приема като основен пазар финансовите пазари в България – БФБ, големите търговски банки – дилъри и за определени специфични инструменти – директни сделки между страните. В повечето случаи, обаче, особено по отношение на финансовите активи, държани до падеж, търговските вземания, търговските задължения и депозитите, Групата очаква да реализира тези финансови активи и чрез тяхното цялостно обратно изплащане или респ. погасяване във времето. Затова те се представят по тяхната амортизируема стойност.

Справедливата стойност на финансовите инструменти на разположение за продажба, търгувани на активни фондови пазари се базира на котирани „цени купува”, оповестена от пазарния оператор посредством официални средства към края на отчетния период. Справедливата стойност на финансовите инструменти на разположение за продажба, които не се търгуват на достатъчно активни пазари се определя и/или потвърждават чрез оценъчни методи, които се базират на различни оценъчни техники и предположения на ръководството на Дружеството-майка, направени на база пазарните условия към края на отчетния период, вкл. котировки на фондови пазари (дневни и усреднени).

Също така голямата част от финансовите активи и пасиви са или краткосрочни по своята същност (търговски вземания, търговски задължения и краткосрочни задължения към други контрагенти), или са отразени в консолидирания отчет за финансовото състояние по пазарна стойност (предоставени безсрочни и срочни банкови депозити) и поради това тяхната справедлива стойност е приблизително равна на балансовата им стойност. Изключение от правилото за последваща оценка по справедлива стойност се прилага относно част от инвестициите на разположение за продажба, представляващи участия в други предприятия, за които няма пазар и обективни условия за определяне по достоверен начин на тяхната справедлива стойност, поради което те са представени по цена на придобиване (себестойност).

Ръководството на Дружеството - майка счита, че при съществуващите обстоятелства представените в консолидирания отчет за финансовото състояние оценки на финансовите активи и пасиви са възможно най-надеждни, адекватни и достоверни за целите на финансовата отчетност.

1. СВЪРЗАНИ ЛИЦА И СДЕЛКИ СЪС СВЪРЗАНИ ЛИЦА

Свързани лица

Основен собственик

Държавата чрез Министерство на финансите притежава 50,05 % от акциите в основния акционерен капитал на Борсата и упражнява контрол върху финансовата и оперативната политика на дружеството.

Предприятие с квалифицирано участие от страна на държавата

Държавата чрез Министерство на финансите притежава пряко 43,7 % от акциите в основния акционерен капитал на Централен депозитар АД и притежава значително влияние. Последното е свързано лице с Борсата, доколкото и в двете дружества държавата има квалифицирано участие. Българска Фондова Борса – София АД от своя страна също е акционер в Централен Депозитар АД с 6.61 % акционерно участие към 31.12.2016 г. (31.12.2015 г.: 6.61 %).

Предприятия, в които лице от ключовия управленски персонал на Борсата едновременно взема участие в ръководството на тези предприятия като изпълнителен директор или управител

Към 31 декември 2016 г. предприятия, които имат подобна свързаност са: Юробанк България АД, Бенчмарк Финанс АД, Бенчмарк груп АД, Бенчмарк кредит АД , ЛПБ Инвестиции ООД, ЛНБ Трейдинг ЕООД, Централен депозитар АД, Булстрад Живот Виена Иншурънс Груп, Българска Клирингова Компания АД и Регистър на енергийните деривати и транзакции АД.

Към 31 декември 2015 г. предприятия, които имат подобна свързаност са: Юробанк България АД, Бенчмарк Финанс АД, Бенчмарк груп АД, Бенчмарк кредит АД , Бенчмарк Финанс ЛТД, ЛПБ Инвестиции ООД, ЛНБ Трейдинг ЕООД, Централен депозитар АД, Булстрад Живот Виена Иншурънс Груп, Българска Клирингова Компания АД и Регистър на енергийните деривати и транзакции АД.

Сделки със свързани лица

Общият размер на сделките със свързани лица са, както следва:

|  |  |  |  |
| --- | --- | --- | --- |
| Продажби на свързани лица | Свързано лице | 31.12.2016 | 31.12.2015 |
|  |  | BGN ‘000 | BGN ‘000 |
| Покупко-продажба на недвижим имот | Централен депозитар АД | 810 | 34 |
| Такса сделки (комисионни), такса членство, такса интернет търговия | Бенчмарк Финанс АД | 61 | 20 |
| Получен дивидент | Централен депозитар АД | 2 | 1 |
| Такса сделки(комисионни), такса членство, такса интернет търговия | Юробанк България АД | 7 | 8 |
| **Общо** |  | **880** | **63** |

|  |  |  |  |
| --- | --- | --- | --- |
| Доставки от свързани лица | Свързано лице | 31.12.2016 | 31.12.2015 |
|  |  | BGN ‘000 | BGN ‘000 |
| Информационно обслужване | Централен депозитар АД | 17 | 6 |
| Такса попечителски услуги | Юробанк България АД | 4 | 2 |
| **Общо** |  | **21** | **8** |

Разчети със свързани лица

Разчетните взаимоотношения със свързани лица включват вземания по продажби към 31.12.2016 г.: 2 хил.лева (31.12.2015 г : 2 хил.лева ).

Възнаграждения на ключовия управленски персонал

Съставът на ключовия управленски персонал е оповестен в *Приложение № 1.1.*

Заплатите и другите краткосрочни доходи на ключовия управленски персонал към 31.12.2016 г. възлизат на 328 хил. лв. (31.12.2015 г.: 345 хил.лв.).

1. СЪБИТИЯ СЛЕД КРАЯ НА ОТЧЕТНИЯ ПЕРИОД

На 24.02.2017г. синдиците на КТБ (н) са подали за вписване в Търговския регистър към Агенция по вписванията частична сметка за разпределение на налични суми между кредиторите на КТБ (н) с приети вземания по чл. 69, ал. 1 ЗБН. Разпределената сума за БФБ-София е в размер на 29 961 лв.

След края на отчетния период няма настъпили други важни събития, свързани с дейността на Групата.